Source: http://www.europarl.europa.eu/sides/getDoc.do?type=REPORT&reference=A7-2011-0426&language=FI
Timestamp: 2013-12-11 21:37:46+00:00
Document Index: 12784323

Matched Legal Cases: ['tuomioistuin ', 'tuomioistuin ', 'tuomioistuin ', 'kko\n', 'kko ', 'tuomioistuin ', 'tuomioistuin ', 'tuomioistuin ', 'kko ', 'Tuomioistuin ']

MIETINTÖ ehdotuksesta Euroopan parlamentin ja neuvoston asetukseksi Euroopan parlamentin, neuvoston ja komission asiakirjojen saamisesta yleisön tutustuttavaksi (uudelleenlaadittu toisinto) - A7-0426/2011
Menettely : 2008/0090(COD)Elinkaari istunnossaAsiakirjan elinkaari :
A7-0426/2011Käsiteltäväksi jätetyt tekstit :
P7_TA(2011)0580
467k 572k
30. marraskuuta 2011PE 439.989v03-00 A7-0426/2011
ehdotuksesta Euroopan parlamentin ja neuvoston asetukseksi Euroopan parlamentin, neuvoston ja komission asiakirjojen saamisesta yleisön tutustuttavaksi (uudelleenlaadittu toisinto)
Esittelijä: Michael Cashman
Valmistelija (*): Anneli Jäätteenmäki, perussopimus-, työjärjestys- ja toimielinasioiden valiokunta
TARKISTUKSET001-069
– ottaa huomioon komission ehdotuksen Euroopan parlamentille ja neuvostolle (KOM(2008)0229),
– ottaa huomioon EY:n perustamissopimuksen 251 artiklan 2 kohdan ja 255 artiklan 2 kohdan, joiden mukaisesti komissio on antanut alkuperäisen ehdotuksen Euroopan parlamentille (C6-0184/2008),
– ottaa huomioon komission tiedonannon parlamentille ja neuvostolle Lissabonin sopimuksen voimaantulon vaikutuksista käynnissä oleviin toimielinten päätöksentekomenettelyihin (KOM(2009)0665),
– ottaa huomioon Euroopan unionin toiminnasta tehdyn sopimuksen 294 artiklan 3 kohdan ja 15 artiklan,
– ottaa huomioon Euroopan unionin perusoikeuskirjan ja erityisesti sen 41 ja 42 artiklan,
– ottaa huomioon säädösten uudelleenlaatimistekniikan järjestelmällisestä käytöstä 28. marraskuuta 2001 tehdyn toimielinten välisen sopimuksen,
– ottaa huomioon kansalaisvapauksien sekä oikeus- ja sisäasioiden valiokunnan mietinnön sekä perussopimus-, työjärjestys- ja toimielinasioiden valiokunnan, vetoomusvaliokunnan ja oikeudellisten asioiden valiokunnan lausunnot(1) (A7-0426/2011),
2. katsoo menettelyn 2011/0073(COD) rauenneen, koska komission ehdotuksen KOM(2011)0137 sisältö on sisällytetty menettelyyn 2008/0090(COD);
Ehdotus Euroopan parlamentin ja neuvoston asetukseksi Euroopan parlamentin, neuvoston ja komission asiakirjojen saamisesta yleisön tutustuttavaksi
Ehdotus Euroopan parlamentin ja neuvoston asetukseksi unionin toimielinten, elinten ja laitosten asiakirjojen julkista saatavuutta koskevien yleisten periaatteiden ja rajoitusten määrittelystä
Otsikossa on otettava huomioon säädöksen uusi luonne Lissabonin sopimuksen tultua voimaan, sillä säädös muodostaa periaatteessa kaikki EU:n elimet kattavat uudet yleiset puitteet demokraattiselle osallistumiselle, näkyvyydelle, valvonnalle ja avoimuudelle. Se on myös johdonmukainen asiakirjan KOM(2011)0137 kanssa.
Johdanto-osan 1 kappale Komission teksti
(1) Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettuun asetukseen (EY) N:o 1049/2001 on tehtävä useita aineellisia muutoksia. Selkeyden vuoksi mainittu direktiivi olisi uudelleenlaadittava.
(1) Euroopan unionista tehdyn sopimuksen ja Euroopan unionin toiminnasta tehdyn sopimuksen tultua voimaan oikeus tutustua asiakirjoihin kattaa kaikki unionin toimielimet, elimet ja laitokset, mukaan lukien Euroopan ulkosuhdehallinto, joten Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettuun asetukseen (EY) N:o 1049/20011 on tehtävä huomattavia muutoksia, joissa olisi otettava huomioon tämän asetuksen alkuvaiheen täytäntöönpanosta sekä Euroopan unionin tuomioistuimen ja Euroopan ihmisoikeustuomioistuimen asiaa koskevasta oikeuskäytännöstä saadut kokemukset. _________________
1 EYVL L 145, 31.5.2001, s. 43.
Perussopimusten määräysten soveltamisala on laajentunut tuntuvasti Lissabonin sopimuksen tultua voimaan. Tutustumisoikeus kattaa nyt useita EU:n toimielimiä, elimiä ja laitoksia eikä rajoitu enää vain parlamenttiin, komissioon ja neuvostoon. Myös Euroopan ihmisoikeustuomioistuin on tietyin edellytyksin sisällyttänyt oikeuden vastaanottaa ja levittää tietoja sananvapautta (Euroopan ihmisoikeussopimuksen 10 artikla) koskevaan oikeuskäytäntöönsä.
Johdanto-osan 3 kappale Komission teksti
(3) Avoimuus parantaa kansalaisten mahdollisuuksia osallistua päätöksentekomenettelyihin ja sen avulla varmistetaan, että hallinnolla on demokraattisessa järjestelmässä suhteessa kansalaisiin suurempi legitimiteetti, ja että se on tehokkaampaa ja vastuullisempaa. Avoimuus vahvistaa osaltaan kansanvallan ja perusoikeuksien kunnioittamisen periaatteita, joista määrätään EU-sopimuksen 6 artiklassa ja Euroopan unionin perusoikeuskirjassa.
(3) Avoimuus parantaa kansalaisten mahdollisuuksia osallistua päätöksentekomenettelyihin ja sen avulla varmistetaan, että hallinnolla on demokraattisessa järjestelmässä suhteessa kansalaisiin suurempi legitimiteetti, ja että se on tehokkaampaa ja vastuullisempaa. Avoimuus vahvistaa osaltaan demokratian periaatteita, joista määrätään Euroopan unionista tehdyn sopimuksen 9–12 artiklassa, ja myös perusoikeuksien kunnioittamista, josta määrätään Euroopan unionista tehdyn sopimuksen 6 artiklassa ja Euroopan unionin perusoikeuskirjassa ("perusoikeuskirja").
Muutos perustuu Lissabonin sopimukseen ja perusoikeuskirjasta johtuviin uusiin pakottaviin oikeuksiin.
(3 a) Avoimuuden avulla olisi myös lujitettava hyvän hallinnon periaatteita unionin toimielimissä, elimissä ja laitoksissa perusoikeuskirjan 41 artiklan ja Euroopan unionin toiminnasta tehdyn sopimuksen 298 artiklan mukaisesti. Sisäiset hallintomenettelyt olisi määriteltävä asianmukaisesti ja riittävät taloudelliset ja henkilöresurssit olisi varmistettava avoimuusperiaatteen toteuttamiseksi käytännössä.
Muutos perustuu Lissabonin sopimukseen ja perusoikeuskirjasta johtuviin uusiin pakottaviin oikeuksiin, jotka lisäävät Euroopan unionin toiminnasta tehdyn sopimuksen 298 artiklassa tarkoitetun avoimen ja tehokkaan eurooppalaisen hallinnon velvoitteita.
(3 a) Avoimuus lisää kansalaisten luottamusta unionin toimielimiin, sillä se lisää heidän tietämystään unionin päätöksentekoprosessista ja heille siinä kuuluvista oikeuksista. Avoimuus tuo myös lisää läpinäkyvyyttä hallinnollisten ja lainsäädännöllisten menettelyjen täytäntöönpanoon.
(3 b) Tällä asetuksella korostetaan avoimuuden periaatteen merkitystä normina ja lujitetaan näin unionin oikeusvaltioluonnetta sekä autetaan estämään rikoksia ja rikollisia toimintatapoja.
(4) Asetuksessa (EY) N:o 1049/2001, jonka soveltaminen alkoi 3 päivänä joulukuuta 2001, on säädetty yleisön oikeutta tutustua asiakirjoihin koskevista yleisistä periaatteista ja rajoituksista julkisen tai yksityisen edun huomioon ottamiseksi.
(5) Asetuksen (EY) N:o 1049/2001 täytäntöönpanon ensimmäinen arviointi esitettiin 30 päivänä tammikuuta 2004 julkaistussa kertomuksessa. Komissio päätti 9 päivänä marraskuuta 2005 käynnistää asetuksen (EY) N:o 1049/2001 tarkistamiseen johtavan menettelyn. Euroopan parlamentti pyytää 4 päivänä huhtikuuta 2006 antamassaan päätöslauselmassa komissiota esittämään ehdotuksen asetuksen muuttamisesta. Komissio antoi 18 päivänä huhtikuuta 2007 vihreän kirjan asetuksen tarkistamisesta ja käynnisti julkisen kuulemismenettelyn.
(6) Tämän asetuksen tarkoituksena on antaa yleisön oikeudelle tutustua asiakirjoihin mahdollisimman täysimääräinen vaikutus ja määritellä sitä koskevat yleiset periaatteet ja rajoitukset EY:n perustamissopimuksen 255 artiklan 2 kohdan mukaisesti.
(6) Tämän asetuksen tarkoituksena on antaa yleisön oikeudelle tutustua asiakirjoihin mahdollisimman täysimääräinen vaikutus ja määritellä sitä koskevat yleiset periaatteet ja julkiseen tai yksityiseen etuun perustuvat poikkeukset Euroopan unionin toiminnasta tehdyn sopimuksen 15 artiklan 3 kohdan mukaisesti ja saman sopimuksen unionin toimielinten, elinten ja laitosten avoimuudesta määräävän 15 artiklan 1 kohdan mukaisesti. Siksi kaikkien muiden asiakirjojen saatavuutta koskevien määräysten olisi oltava tämän asetuksen mukaisia, jollei sellaisista erityismääräyksistä muuta johdu, jotka koskevat vain Euroopan unionin tuomioistuinta, Euroopan keskuspankkia ja Euroopan investointipankkia niiden hoitaessa muita kuin hallinnollisia tehtäviä.
(10) Tämän asetuksen ja yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annetun asetuksen (EY) N:o 45/2001 välille olisi luotava selkeä yhteys henkilötietojen luovuttamisen osalta.
(10) Unionin toimielinten, elinten ja laitosten olisi noudatettava henkilötietojen käsittelyssä täysimääräisesti rekisteröityjen oikeuksia sellaisina kuin ne määritellään Euroopan unionin toiminnasta tehdyn sopimuksen 16 artiklassa, perusoikeuskirjan 8 artiklassa, unionin asiaa koskevassa lainsäädännössä ja Euroopan unionin tuomioistuimen oikeuskäytännössä.
Kahden perusoikeuden eli henkilötietojen suojan ja asiakirjojen julkisuuden välille on luotava tasapaino, joka perustuu selkeään lainsäädäntöön ja vastaavaan oikeuskäytäntöön.
(11) Olisi laadittava selkeät säännöt, joita sovelletaan luovutettaessa jäsenvaltioista peräisin olevia asiakirjoja tai kolmansilta peräisin olevia tuomioistuinkäsittelyyn sisältyviä asiakirjoja taikka asiakirjoja, jotka toimielimet ovat saaneet haltuunsa EY:n lainsäädännössä niille myönnettyjen erityisten tutkintavaltuuksien nojalla.
(11) Olisi laadittava selkeät säännöt, joita sovelletaan luovutettaessa jäsenvaltioista peräisin olevia asiakirjoja tai kolmansilta peräisin olevia tuomioistuinkäsittelyyn sisältyviä asiakirjoja taikka asiakirjoja, jotka toimielimet, elimet tai laitokset ovat saaneet haltuunsa unionin lainsäädännössä niille myönnettyjen erityisten tutkintavaltuuksien nojalla.
(12) Laajempi mahdollisuus tutustua asiakirjoihin olisi myönnettävä tapauksissa, joissa toimielimet toimivat lainsäätäjinä, myös silloin kun ne toimivat siirretyn toimivallan nojalla, kuitenkin siten, että samalla säilytetään toimielinten päätöksenteon tehokkuus. Tällaisten asiakirjojen olisi oltava mahdollisimman laajasti suoraan yleisön tutustuttavissa.
(12) Euroopan unionin toiminnasta tehdyn sopimuksen 15 artiklan 3 kohdan mukaisesti mahdollisuus tutustua täysimääräisesti asiakirjoihin olisi myönnettävä tapauksissa, joissa toimielimet toimivat perussopimusten mukaan lainsäätäjinä, myös silloin kun ne soveltamisalaltaan yleisiä toimenpiteitä hyväksyessään toimivat Euroopan unionin toiminnasta tehdyn sopimuksen 290 artiklassa tarkoitetun siirretyn säädösvallan ja Euroopan unionin toiminnasta tehdyn sopimuksen 291 artiklassa tarkoitetun täytäntöönpanovallan nojalla. Lainsäädännön valmisteluasiakirjojen ja kaikkien asiaan liittyvien, toimielinten välisten menettelyjen eri vaiheita koskevien tietojen, kuten neuvoston työryhmien asiakirjojen, neuvoston jäseninä toimivien jäsenvaltioiden valtuuskuntien jäsenten nimien ja asemien sekä kolmikantaneuvottelujen ensimmäisen käsittelyn asiakirjojen, olisi periaatteessa oltava välittömästi ja suoraan yleisön saatavilla internetissä.
Periaatteessa säädöksiin liittyviin asiakirjoihin olisi oltava mahdollista tutustua täysimääräisesti, suoraan ja oikea-aikaisesti, ja sama koskee säädösvallan siirron nojalla annettavia säädöksiä ja täytäntöönpanosäädöksiä, jotka koskevat soveltamisalaltaan yleisiä toimenpiteitä, koska on huolehdittava lainsäädäntöprosessin mahdollisimman suuresta avoimuudesta.
(12 a) Säädöstekstit olisi laadittava selkeästi ja ymmärrettävästi ja julkaistava Euroopan unionin virallisessa lehdessä.
Lainsäädäntömenettelyn on oltava mahdollisimman avoin ja läpinäkyvä mahdollisimman laajaa tutustumisoikeutta koskevan periaatteen ja avoimuusperiaatteen mukaisesti.
(12 b) Euroopan parlamentin, neuvoston ja komission olisi sovittava toimielinten, elinten ja laitosten yhteisistä paremmista lainsäädäntökäytännöistä ja tekstinlaadintamalleista ja -tekniikoista Euroopan unionin toiminnasta tehdyn sopimuksen 295 artiklan ja tämän asetuksen mukaisesti ja julkaistava tulokset Euroopan unionin virallisessa lehdessä rakenteellisen avoimuuden ja EU:n asiakirjojen oikeudellisen selkeyden lisäämiseksi.
Parempi lainsäädäntö sekä eri toimielinten, elinten ja laitosten koordinoitu toiminta ovat tosiasiallisen tutustumisoikeuden ehdoton edellytys.
(12 c) Asiakirjojen, jotka liittyvät muihin kuin lainsäädäntömenettelyihin, kuten sitoviin toimiin tai organisaatioon, hallintoon tai talousarvioon liittyviin sisäisiin toimiin, tai luonteeltaan poliittisten asiakirjojen (kuten päätelmien, suositusten tai päätöslauselmien) olisi oltava helposti ja mahdollisuuksien mukaan suoraan saatavilla perusoikeuskirjan 41 artiklassa vahvistetun hyvän hallinnon periaatteen mukaisesti. Perustelu
Lisäys on sopusoinnussa mahdollisimman laajaa tutustumisoikeutta koskevan periaatteen ja perusoikeuskirjan kanssa.
(12 d) Asiasta vastaavan toimielimen, elimen tai laitoksen olisi kunkin asiakirjaluokan osalta annettava kansalaisille mahdollisuus saada tietoa noudatettavien sisäisten menettelyjen etenemisestä, kulloinkin vastuussa olevasta organisaatioyksiköstä ja sen vastuualasta, asetetuista määräajoista ja yksiköstä, johon voi ottaa yhteyttä. Toimielinten, elinten ja laitosten olisi otettava asiaankuuluvasti huomioon Euroopan oikeusasiamiehen suositukset. Niiden olisi Euroopan unionin toiminnasta tehdyn sopimuksen 295 artiklan mukaisesti sovittava yhteisistä suuntaviivoista, joissa määritellään, miten kunkin organisaatioyksikön olisi kirjattava sisäiset asiakirjat, turvaluokiteltava ne, jos ne voivat vahingoittaa unionin etuja, ja arkistoitava ne lyhytaikaisiin tai historia-arkistoinnin tarpeisiin tässä asetuksessa esitettyjen periaatteiden mukaisesti. Niiden olisi tiedotettava johdonmukaisesti ja koordinoidusti yleisölle tämän asetuksen soveltamista varten toteutetuista toimista ja koulutettava henkilökuntansa avustamaan kansalaisia, kun nämä käyttävät tämän asetuksen mukaisia oikeuksiaan.
Parempi lainsäädäntö sekä eri toimielinten koordinoitu toiminta ovat tosiasiallisen tutustumisoikeuden ehdoton edellytys.
(13) Lainsäädäntöprosessin avoimuudella on suuri merkitys kansalaisille. Tämän vuoksi toimielinten olisi aktiivisesti julkistettava lainsäädäntöprosessiin kuuluvia asiakirjoja. Myös muilla aloilla olisi edistettävä asiakirjojen aktiivista julkistamista.
(13) Lainsäädäntöprosessin avoimuudella on suuri merkitys kansalaisille. Tämän vuoksi toimielinten olisi aktiivisesti julkistettava lainsäädäntöprosessiin kuuluvia asiakirjoja ja parannettava yhteydenpitoaan mahdollisiin hakijoihin. Unionin toimielinten olisi asetettava verkkosivustoillaan yleisön saataville lähtökohtaisesti mahdollisimman monenlaisia asiakirjoja. Myös muilla aloilla olisi edistettävä asiakirjojen aktiivista julkistamista.
(13 a) Toimielinten, elinten ja laitosten olisi lainsäädäntöprosessin avoimuuden ja läpinäkyvyyden edistämiseksi sovittava toimielinten yhteisestä edunvalvojien ja muiden asianosaisten rekisteristä.
(15) Joihinkin asiakirjoihin olisi niiden erittäin arkaluonteisen sisällön vuoksi sovellettava erityismenettelyä. Järjestelyt, joilla Euroopan parlamentille annetaan tietoja tällaisten asiakirjojen sisällöstä, olisi tehtävä toimielinten välisenä sopimuksena.
(16) Toimielinten työskentelyn avoimuuden lisäämiseksi Euroopan parlamentin, neuvoston ja komission olisi annettava mahdollisuus tutustua sekä toimielinten laatimiin että niiden vastaanottamiin asiakirjoihin. Tässä yhteydessä on syytä muistaa, että Amsterdamin sopimuksen päätösasiakirjaan liitetyssä julistuksessa N:o 35 todetaan, että jäsenvaltio voi vaatia komissiota tai neuvostoa olemaan toimittamatta kolmansille osapuolille kyseisestä jäsenvaltiosta peräisin olevaa asiakirjaa, jollei tämä jäsenvaltio ole antanut etukäteen suostumustaan asiakirjan toimittamiseen.
(16) Toimielinten, elinten ja laitosten työskentelyn avoimuuden lisäämiseksi olisi annettava mahdollisuus tutustua sekä niiden laatimiin että niiden vastaanottamiin asiakirjoihin. Jäsenvaltio voi vaatia toimielimiä, elimiä tai laitoksia olemaan toimittamatta toimielinten, elinten ja laitosten ulkopuolisille kolmansille kyseisestä jäsenvaltiosta peräisin olevaa asiakirjaa, jollei tämä jäsenvaltio ole antanut etukäteen suostumustaan asiakirjan toimittamiseen. Perustelu
Jäsenvaltioilla ei pitäisi olla veto-oikeutta niiltä peräisin olevien asiakirjojen osalta, sillä lopullinen päätös kuuluu toimielimille, elimille ja laitoksille. Tarkistus 21
(16 a) Euroopan unionin tuomioistuin on katsonut, että vaatimus, jonka mukaan jäsenvaltioita on kuultava pyynnöstä saada tutustua niiltä peräisin oleviin asiakirjoihin, ei anna niille veto-oikeutta eikä oikeutta vedota kansalliseen lainsäädäntöön tai kansallisiin määräyksiin ja että toimielin, elin tai laitos, jolle pyyntö on esitetty, voi evätä oikeuden tutustua asiakirjoihin ainoastaan tässä asetuksessa säädettyjen poikkeusten perusteella1.
1 Asia C-64/05 P, Ruotsi v. komissio, tuomio 18.12.2007 (Kok. 2007, s. I-11389).
Jäsenvaltioilla ei pitäisi olla veto-oikeutta niiltä peräisin olevien asiakirjojen osalta, sillä lopullinen päätös kuuluu toimielimille. Tarkistus 22
(17) Toimielinten kaikkien asiakirjojen olisi pääsääntöisesti oltava yleisön tutustuttavissa. Tiettyjä yleisiä ja yksityisiä etuja on kuitenkin suojattava poikkeussäännöksin. Toimielimillä olisi oltava mahdollisuus suojata sisäisiä keskustelujaan ja neuvottelujaan silloin, kun se on välttämätöntä, jotta voidaan turvata toimielinten kyky hoitaa tehtäviään. Poikkeuksia arvioidessaan toimielinten olisi kaikilla unionin toiminnan aloilla otettava huomioon henkilötietojen suojaa koskevat yhteisön lainsäädännön periaatteet.
(17) Toimielinten kaikkien asiakirjojen olisi oltava yleisön tutustuttavissa. Tiettyjä yleisiä ja yksityisiä etuja on suojattava poikkeussäännöksin, mutta poikkeuksia varten olisi luotava avoimet säännöt ja menettelyt ja tärkeintä olisi turvata kansalaisten perusoikeus tutustua asiakirjoihin. Poikkeuksia arvioidessaan toimielinten olisi kaikilla unionin toiminnan aloilla otettava huomioon henkilötietojen suojaa koskevat unionin lainsäädännön periaatteet.
Johdanto-osan 18 kappale Komission teksti
(18) Kaikkien sääntöjen, jotka koskevat toimielinten asiakirjojen saamista tutustuttaviksi, olisi oltava tämän asetuksen mukaisia.
(18) Koska tällä asetuksella pannaan suoraan täytäntöön Euroopan unionin toiminnasta tehdyn sopimuksen 15 artikla ja perusoikeuskirjan 42 artikla, siinä määriteltyjen asiakirjojen julkista saatavuutta koskevien periaatteiden ja rajoitusten olisi oltava ensisijaisia suhteessa niihin sääntöihin, toimenpiteisiin tai käytäntöihin, joita toimielimet, elimet tai laitokset hyväksyvät jonkin muun oikeusperustan nojalla ja joilla otetaan käyttöön enemmän tai tiukempia poikkeuksia kuin tässä asetuksessa säädetyt.
Jotta varmistettaisiin Euroopan unionin toiminnasta tehdyn sopimuksen 15 artiklan ja perusoikeuskirjan 42 artiklan täysimääräinen vaikutus, on tarpeen sulkea pois rajoittavampi erityissäännös (lex specialis).
(22) Tällä asetuksella ei rajoiteta jäsenvaltioiden, oikeusviranomaisten tai tutkinnasta vastaavien elinten olemassa olevia oikeuksia tutustua asiakirjoihin.
Johdanto-osan 23 kappale Komission teksti
(23) EY:n perustamissopimuksen 255 artiklan 3 kohdan mukaan kukin toimielin vahvistaa omassa työjärjestyksessään erityismääräykset siitä, miten toimielimen asiakirjoihin voi tutustua, (23) Euroopan unionin toiminnasta tehdyn sopimuksen 15 artiklan 3 kohdan sekä tässä asetuksessa vahvistettujen periaatteiden ja sääntöjen mukaan kukin toimielin, elin ja laitos vahvistaa omassa työjärjestyksessään erityismääräykset siitä, miten myös sen hallinnollisiin tehtäviin liittyviin asiakirjoihin voi tutustua,
Euroopan unionin toiminnasta tehdyn sopimuksen 15 artiklan 3 kohdassa määrätään, että kukin toimielin, elin tai laitos varmistaa työskentelynsä avoimuuden ja täsmentää omassa työjärjestyksessään erityismääräykset oikeudesta tutustua sen asiakirjoihin.
1 artikla – a alakohta
a) määritellä ne julkiseen tai yksityiseen etuun perustuvat periaatteet, edellytykset ja rajoitukset, jotka koskevat EY:n perustamissopimuksen 255 artiklassa tarkoitettua oikeutta tutustua Euroopan parlamentin, neuvoston ja komission, jäljempänä 'toimielimet', asiakirjoihin, siten, että yleisölle myönnetään mahdollisimman laaja oikeus tutustua kyseisiin asiakirjoihin;
a) määritellä Euroopan unionin toiminnasta tehdyn sopimuksen 15 artiklan mukaisesti ne julkiseen tai yksityiseen etuun perustuvat periaatteet, edellytykset ja rajoitukset, jotka koskevat oikeutta tutustua unionin toimielinten, elinten ja laitosten asiakirjoihin, siten, että yleisölle myönnetään mahdollisimman laaja oikeus tutustua kyseisiin asiakirjoihin;
Euroopan unionin toiminnasta tehdyn sopimuksen 15 artiklassa määrätään, että Euroopan parlamentti ja neuvosto vahvistavat tutustumisoikeutta koskevat yleiset periaatteet ja rajoitukset julkisen tai yksityisen edun huomioon ottamiseksi. Kattaa asiakirjan KOM(2011)0137.
1 artikla – c alakohta
c) edistää asiakirjoihin tutustumismahdollisuutta koskevia hyviä hallintokäytäntöjä.
c) edistää asiakirjoihin tutustumista koskevien mahdollisuuksien parantamiseksi avoimia ja hyviä hallintokäytäntöjä ja erityisesti yleisenä tavoitteena olevaa suurempaa avoimuutta, vastuuvelvollisuutta ja demokratiaa.
Asiakirjoihin tutustumiseen oikeutetut ja soveltamisala
Asiakirjoihin tutustumiseen oikeutetut
1. Jokaisella luonnollisella henkilöllä ja oikeushenkilöllä on oikeus tutustua toimielinten asiakirjoihin tässä asetuksessa määriteltyjen periaatteiden, edellytysten ja rajoitusten mukaisesti.
Jokaisella luonnollisella henkilöllä ja oikeushenkilöllä ja jokaisella luonnollisten henkilöiden tai oikeushenkilöiden muodostamalla yhdistyksellä on oikeus tutustua toimielinten, elinten ja laitosten asiakirjoihin tässä asetuksessa määriteltyjen periaatteiden, edellytysten ja rajoitusten mukaisesti.
2. Tätä asetusta sovelletaan kaikkiin toimielimen hallussa oleviin asiakirjoihin, nimittäin toimielimen laatimiin tai sen vastaanottamiin ja sen hallussa oleviin asiakirjoihin, jotka liittyvät toimielimen vastuualueeseen kuuluvia politiikkoja, toimintaa ja päätöksiä koskevaan asiaan kaikilla Euroopan unionin toiminnan aloilla.
3. Yleisön on saatava tutustua asiakirjoihin joko kirjallisen hakemuksen perusteella tai suoraan sähköisessä muodossa tai rekisteristä, sanotun kuitenkaan rajoittamatta 4 ja 9 artiklan soveltamista. Erityisesti lainsäädäntömenettelyn yhteydessä laadittuihin tai vastaanotettuihin asiakirjoihin on voitava tutustua suoraan 12 artiklan mukaisesti.
4. Arkaluonteisiksi 9 artiklan 1 kohdan mukaisesti luokiteltuihin asiakirjoihin sovelletaan kyseisen artiklan mukaista erityismenettelyä.
5. Tätä asetusta ei sovelleta muiden tahojen kuin toimielinten tuomioistuimille toimittamiin asiakirjoihin.
6. Asiakirjoja, jotka ovat osa yksittäistapausta koskevaan toimeen kohdistuvan menettelyn tai tutkinnan hallinnollista aineistoa, ei anneta yleisön tutustuttavaksi ennen kuin tutkinta on päätetty tai kyseinen toimi on lopullinen, sanotun kuitenkaan rajoittamatta EY:n lainsäädännöllä perustettuja asianosaisten erityisiä oikeuksia tutustua asiakirjoihin. Yleisön saataville ei kuitenkaan aseteta asiakirjoja, jotka sisältävät tietoja, jotka toimielin on kerännyt tai saanut luonnollisilta tai oikeushenkilöiltä tällaisten tutkintamenettelyjen yhteydessä.
7. Tämä asetus ei rajoita kansainvälisen oikeuden välineisiin tai toimielinten niiden täytäntöönpanemiseksi antamiin säädöksiin perustuvaa yleisön oikeutta tutustua toimielinten hallussa oleviin asiakirjoihin.
1. Tätä asetusta sovelletaan kaikkiin unionin toimielimen, elimen tai laitoksen hallinnassa oleviin asiakirjoihin eli sen laatimiin tai vastaanottamiin ja sen hallussa oleviin asiakirjoihin kaikilla unionin toiminnan aloilla. Euroopan unionin tuomioistuimeen, Euroopan keskuspankkiin ja Euroopan investointipankkiin sovelletaan tätä asetusta vain niiden hoitaessa hallinnollisia tehtäviään.
2. Asiakirjojen on oltava yleisön saatavilla joko sähköisessä muodossa Euroopan unionin virallisessa lehdessä tai toimielimen, elimen tai laitoksen virallisessa rekisterissä tai kirjallisen hakemuksen perusteella. Lainsäädäntömenettelyn yhteydessä laadittuihin tai vastaanotettuihin asiakirjoihin on voitava tutustua suoraan tämän asetuksen 12 artiklan mukaisesti.
3. Tällä asetuksella ei rajoiteta kansainvälisen oikeuden välineisiin tai toimielinten tällaisten välineiden täytäntöönpanemiseksi antamiin säädöksiin tai jäsenvaltioiden lainsäädäntöön perustuvaa yleisön tehostettua oikeutta tutustua toimielinten hallussa oleviin asiakirjoihin.
a) 'asiakirjalla' mitä tahansa tallennetta (paperille tulostettua tai sähköisessä muodossa tallennettua tekstiä taikka ääni- tai kuvatallennetta tai audiovisuaalista tallennetta), jonka toimielin on laatinut ja virallisesti toimittanut yhdelle tai useammalle vastaanottajalle tai joka on muuten kirjattu tai jonka toimielin on vastaanottanut; sähköisiin tallennus-, käsittely- ja hakujärjestelmiin sisältyvät tiedot ovat asiakirjoja, jos ne voidaan poimia paperitulosteena tai sähköisessä muodossa olevana jäljennöksenä käyttäen järjestelmässä saatavilla olevia välineitä;
a) 'asiakirjalla' mitä tahansa tietosisältöä (paperille tulostettua tai sähköisessä muodossa tallennettua tekstiä taikka ääni- tai kuvatallennetta tai audiovisuaalista tallennetta), joka koskee unionin toimielimen, elimen tai laitoksen vastuualueeseen kuuluvaa kysymystä; sähköisiin tallennus-, käsittely- ja hakujärjestelmiin sisältyvät tiedot, mukaan luettuina toimielimen työhön käytetyt ulkoiset järjestelmät, muodostavat asiakirjan, erityisesti jos ne voidaan poimia käyttäen kyseisessä järjestelmässä kohtuudella saatavilla olevia välineitä; toimielin, elin tai laitos, joka aikoo luoda uuden sähköisen tallennusjärjestelmän tai olennaisesti muuttaa käytössä olevaa järjestelmää, arvioi sen mahdollista vaikutusta tutustumisoikeuteen, varmistaa, että tutustumisoikeus on taattu perusoikeutena ja toimii avoimuuden tavoitteen edistämiseksi; sähköisiin tallennusjärjestelmiin tallennettujen tietojen hakujärjestelmiä on mukautettava, jotta voidaan vastata yleisön pyyntöihin;
a a) 'turvaluokitellulla asiakirjalla' asiakirjaa, joka on turvaluokiteltu kokonaan tai osittain tämän asetuksen 3 a artiklan 1 kohdan mukaisesti
a b) 'lainsäätämisjärjestyksessä hyväksyttävällä säädöksellä' myös asiakirjoja, jotka laaditaan tai vastaanotetaan sellaisten lainsäädäntömenettelyjen aikana, joiden tarkoituksena on antaa lainsäätämisjärjestyksessä hyväksyttäviä säädöksiä, mukaan luettuina siirretyn säädösvallan ja täytäntöönpanovallan nojalla hyväksyttävät soveltamisalaltaan yleiset toimenpiteet, sekä jäsenvaltioissa ja jäsenvaltioita oikeudellisesti velvoittavia soveltamisalaltaan yleisiä säädöksiä;
a c)'hallinnollisella tehtävällä' toimia, jotka koskevat asianomaisen toimielimen, elimen tai laitoksen organisaatioon, hallintoon tai talousarvioon liittyviä asioita;
a d) 'arkistojärjestelmällä' toimielinten, elinten ja laitosten välinettä tai menettelyä, jonka avulla hallinnoidaan järjestelmällisesti kaikkien niiden käynnissä olevaa tai äskettäin päätökseen saatettua menettelyä koskevien asiakirjojen arkistointia
a e) 'historiallisella arkistolla' sitä osaa toimielinten, elinten ja laitosten arkistoista, joka on a alakohdassa säädettyjen edellytysten mukaisesti valittu asiakirjojen pysyvään säilytykseen.
Yksityiskohtainen luettelo kaikista a–a c alakohdan määritelmien kattamista asiakirjaluokista julkaistaan Euroopan unionin virallisessa lehdessä ja toimielinten, elinten ja laitosten verkkosivustoilla, minkä lisäksi toimielimet, elimet ja laitokset sopivat yhteisistä arkistointiperusteista ja julkistavat ne.
b) 'kolmannella' kyseisen toimielimen ulkopuolista luonnollista henkilöä tai oikeushenkilöä tai yksikköä, mukaan lukien jäsenvaltiot, yhteisön tai sen ulkopuoliset toimielimet ja elimet ja kolmannet maat.
b) 'kolmannella' kyseisen toimielimen, elimen tai laitoksen ulkopuolista luonnollista henkilöä tai oikeushenkilöä tai yksikköä, mukaan lukien jäsenvaltiot, unionin tai sen ulkopuoliset toimielimet ja elimet ja kolmannet maat.
Asiakirjojen turvaluokitusta ja turvaluokituksen poistamista koskeva menettely
1. Toimielin, elin tai laitos turvaluokittelee asiakirjan, jonka sisältämien tietojen ilmaiseminen vahingoittaisi etenkin yleistä turvallisuutta, puolustusta ja sotilasasioita koskevien unionin tai sen yhden tai useamman jäsenvaltion olennaisten etujen suojaa, jos tämä on perusteltua 4 artiklan 1 kohdan mukaisista yleiseen järjestykseen liittyvistä syistä, sanotun kuitenkaan rajoittamatta parlamentaarista tarkasteluoikeutta EU:n ja kansallisella tasolla. Asiakirja voidaan turvaluokitella osittain tai kokonaan. Asiakirjat jaetaan seuraaviin turvaluokkiin:
a) "EU TOP SECRET": Tätä turvaluokkaa sovelletaan vain sellaiseen tietoon ja aineistoon, jonka luvaton luovuttaminen saattaisi vahingoittaa poikkeuksellisen vakavasti unionin tai sen yhden tai useamman jäsenvaltion olennaisia etuja.
b) "EU SECRET": Tätä turvaluokkaa sovelletaan vain sellaiseen tietoon ja aineistoon, jonka luvaton luovuttaminen saattaisi vahingoittaa vakavasti unionin tai sen yhden tai useamman jäsenvaltion olennaisia etuja.
c) "EU CONFIDENTIAL": Tätä turvaluokkaa sovelletaan sellaiseen tietoon ja aineistoon, jonka luvaton luovuttaminen saattaisi vahingoittaa unionin tai sen yhden tai useamman jäsenvaltion olennaisia etuja.
d) "EU RESTRICTED": Tätä turvaluokkaa sovelletaan sellaiseen tietoon ja aineistoon, jonka luvaton luovuttaminen saattaisi olla epäedullista unionin tai sen yhden tai useamman jäsenvaltion etujen kannalta.
2. Asiakirjat turvaluokitellaan vain, jos se on tarpeen. Mahdollisuuksien mukaan ne, joilta asiakirja on peräisin, ilmoittavat turvaluokitellussa asiakirjassa päivämäärän tai ajanjakson, johon mennessä tai jonka jälkeen asiakirjan sisällön turvaluokitusta voidaan alentaa tai se voidaan poistaa. Muussa tapauksessa he tarkistavat asiakirjan vähintään joka viides vuosi varmistaakseen, onko alkuperäinen luokitus edelleen tarpeen. Turvaluokka on ilmoitettava selvästi ja oikein, ja se on säilytettävä vain niin kauan kuin tiedot on suojattava. Toimielin, elin tai laitos, josta turvaluokiteltu asiakirja on peräisin tai joka on sen vastaanottanut kolmannelta osapuolelta taikka toiselta toimielimeltä, elimeltä tai laitokselta, vastaa asiakirjojen turvaluokittelusta ja mahdollisesta myöhemmästä turvaluokituksen alentamisesta tai poistamisesta.
3. Turvaluokitellut asiakirjat luovutetaan kolmansille sen suostumuksella, jolta ne ovat peräisin, sanotun kuitenkaan rajoittamatta muiden unionin toimielinten, elinten ja laitosten tutustumisoikeutta. Kun useampi kuin yksi toimielin, elin tai laitos osallistuu turvaluokitellun asiakirjan käsittelyyn, sille myönnetään sama turvaluokitus ja käynnistetään sovittelu tapauksissa, joissa ne ovat erimielisiä myönnettävän suojauksen tasosta. Lainsäädäntömenettelyihin liittyviä asiakirjoja ei turvaluokitella. Täytäntöönpanotoimet turvaluokitellaan ennen niiden hyväksymistä, jos turvaluokitus on tarpeen ja sen tarkoituksena on estää kielteiset vaikutukset kyseisiin toimiin. Unionin nimissä tehdyt luottamuksellisten tietojen luovuttamista koskevat kansainväliset sopimukset eivät luo millekään kolmannelle maalle tai kansainväliselle järjestölle oikeutta estää Euroopan parlamenttia tutustumasta tällaiseen luottamukselliseen tietoon.
4. Turvaluokiteltuihin asiakirjoihin tutustumista koskevia, 7 ja 8 artiklassa säädettyjen menettelyjen mukaisia hakemuksia saavat käsitellä vain henkilöt, joilla on oikeus perehtyä näihin asiakirjoihin. Mainitut henkilöt myös arvioivat, mitä viittauksia turvaluokiteltuihin asiakirjoihin voidaan tehdä julkisessa asiakirjarekisterissä.
5. Turvaluokitellut asiakirjat kirjataan toimielimen, elimen tai laitoksen rekisteriin tai luovutetaan sen suostumuksella, jolta ne ovat peräisin.
6. Toimielin, elin tai laitos, joka päättää evätä oikeuden tutustua turvaluokiteltuun asiakirjaan, perustelee päätöksensä siten, että 4 artiklan 1 kohdassa säädetyillä poikkeuksilla suojattuja etuja ei vahingoiteta.
7. Jäsenvaltioiden on ryhdyttävä asianmukaisiin toimiin varmistaakseen, että tässä asetuksessa säädettyjä periaatteita noudatetaan unionin turvaluokiteltuihin asiakirjoihin tutustumista koskevien hakemusten käsittelyssä, sanotun kuitenkaan rajoittamatta kansallista parlamentaarista tarkasteluoikeutta.
8. Turvaluokiteltuja asiakirjoja koskevat toimielinten, elinten ja laitosten säännöt julkistetaan.
Asetuksen olisi luotava menettelykehys turvaluokiteltujen asiakirjojen kirjaukselle ja turvaluokitukselle, niihin tutustumiselle ja niiden arkistoinnille.
4 artikla – 1 kohta – a alakohta Komission teksti
a) yleistä turvallisuutta mukaan lukien luonnollisten ja oikeushenkilöiden turvallisuus;
a) unionin tai sen yhden tai useamman jäsenvaltion yleistä turvallisuutta;
d) yhteisön tai jäsenvaltion finanssi-, raha- tai talouspolitiikkaa;
d) unionin tai jäsenvaltion finanssi-, raha- tai talouspolitiikkaa;
Muotoseikkaa koskeva korjaus on tarpeen Euroopan unionista tehdyn sopimuksen voimaantulon takia.
2. Toimielimet, elimet tai laitokset kieltäytyvät antamasta tutustuttavaksi asiakirjaa, jonka sisältämien tietojen ilmaiseminen vahingoittaisi:
4 artikla – 2 kohta – c alakohta
c) oikeudellisen neuvonannon sekä tuomioistuin-, välimies- ja riitojenratkaisumenettelyjen suojaa;
c) tuomioistuinmenettelyjä koskevan oikeudellisen neuvonannon suojaa;
Euroopan unionin tuomioistuin totesi yhdistetyissä asioissa C-39/05 ja C-52/05, Turco, antamassaan tuomiossa, että lainsäädäntöaloitteita koskevien oikeudellisten lausuntojen paljastaminen tuomioistuinkäsittelyn ulkopuolelle lisää lainsäädäntömenettelyn läpinäkyvyyttä ja avoimuutta ja vahvistaa EU:n kansalaisten demokraattisia oikeuksia.
4 artikla – 2 kohta – e alakohta Komission teksti
e) valintamenettelyjen riippumattomuutta ja puolueettomuutta.
e) julkisia hankintoja koskevien menettelyjen riippumattomuutta ja puolueettomuutta, kunnes hankintaviranomaisena toimiva toimielin, elin tai laitos on tehnyt päätöksen, taikka valintalautakunnan riippumattomuutta ja puolueettomuutta henkilöstön palvelukseenottomenettelyssä, kunnes nimittävä viranomainen on tehnyt päätöksen.
3. Seuraavia asiakirjoja ei anneta tutustuttaviksi, jos niiden sisältämien tietojen ilmaiseminen vahingoittaisi vakavasti toimielinten päätöksentekomenettelyä: 3. asiakirjoja, jotka toimielin on laatinut sisäiseen käyttöön tai jotka se on vastaanottanut ja jotka liittyvät asiaan, josta toimielin ei ole vielä tehnyt päätöstä, ei anneta tutustuttaviksi ainoastaan siinä tapauksessa, että niiden ilmaiseminen vahingoittaisi niiden sisällöstä ja objektiivisista olosuhteista johtuen päätöksentekomenettelyä konkreettisesti ja vakavasti;
a) asiakirjat, jotka liittyvät asiaan, josta ei ole tehty päätöstä;
b) asiakirjat, jotka sisältävät sisäiseen käyttöön tarkoitettuja mielipiteitä osana asianomaisten toimielinten neuvotteluja ja alustavia keskusteluja, päätöksen tekemisen jälkeenkään.
4 artikla – 4 kohta Komission teksti
4. Edellä 2 ja 3 kohdassa säädettyjä poikkeuksia sovelletaan, jollei ylivoimainen yleinen etu edellytä ilmaisemista. Tämän artiklan 2 kohdan a alakohtaa sovellettaessa ylivoimaisen yleisen edun katsotaan edellyttävän tietojen julkaisemista, kun pyydetyt tiedot liittyvät ympäristöpäästöihin.
4. Kun ilmaisemista koituvaa yleistä etua arvioidaan 1–3 kohdan mukaisesti, tällaisen ylivoimaisen yleisen edun katsotaan edellyttävän tietojen julkaisemista, kun pyydetyt asiakirjat liittyvät perusoikeuksien ja oikeusvaltion periaatteiden suojaan, julkisia varoja koskevaan moitteettomaan varainhoitoon tai oikeuteen elää turvallisessa ympäristössä, mukaan lukien ympäristöpäästöt. Toimielimen, elimen tai laitoksen, joka vetoaa johonkin näistä poikkeuksista, on arvioitava asiaa puolueettomasti ja asiakirjakohtaisesti ja osoitettava, että suojatulle edulle aiheutuva riski on todennäköinen eikä pelkästään hypoteettinen, ja määriteltävä, kuinka mahdollisuus tutustua asiakirjaan voisi erityisesti ja tosiasiallisesti vahingoittaa suojattua etua.
4 a. Asiakirjoja, joiden sisältämien tietojen ilmaiseminen olisi vaaraksi ympäristönsuojelulle, kuten tietoja harvinaisten lajien pesimispaikoista, luovutetaan ainoastaan tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6 päivänä syyskuuta 2006 annetun Euroopan parlamentin ja neuvoston asetuksen (EY) N:o 1367/20061 säännösten mukaisesti.
1 EUVL L 264, 25.9.2006, s. 13.
Tarkistuksessa otetaan huomioon Århusin yleissopimus ja yhdistetyissä asioissa C-39/05 ja C-52/05, Turco, annetussa tuomiossa esitetyt periaatteet.
5. Viranhaltijoiden, virkamiesten ja eturyhmien edustajien nimet, arvonimet ja tehtävät on julkistettava ammatillisen toiminnan yhteydessä, paitsi jos tietojen julkistaminen olisi erityisten syiden vuoksi haitallista kyseisten henkilöiden kannalta. Muita henkilötietoja julkistettaessa on noudatettava lainmukaista henkilötietojen käsittelyä koskevia edellytyksiä, joista säädetään yksilöiden suojelusta henkilötietojen käsittelyssä annetussa EY:n lainsäädännössä.
5. Henkilötietoja ei saa julkistaa, jos julkistaminen aiheuttaisi haittaa kyseisen henkilön yksityisyydelle tai koskemattomuudelle. Tällaista haittaa ei katsota aiheutuvan,
– jos tiedot liittyvät yksinomaan kyseisen henkilön ammatilliseen toimintaan, paitsi jos erityistilanteissa on syytä olettaa, että tietojen julkistaminen olisi haitallista kyseisen henkilön kannalta;
– jos tiedot liittyvät yksinomaan julkiseen henkilöön, paitsi jos erityistilanteissa on syytä olettaa, että tietojen julkistaminen olisi haitallista kyseisen henkilön tai muiden häneen liittyvien henkilöiden kannalta;
– jos tiedot on jo julkistettu kyseisen henkilön suostumuksella.
Henkilötiedot on kuitenkin julkistettava, jos ylivoimainen yleinen etu edellyttää julkistamista. Tällöin asianomaisen toimielimen, elimen tai laitoksen on esitettävä, mikä yleinen etu on kyseessä. Sen on perusteltava, miksi kyseisessä tapauksessa yleinen etu menee kyseisen henkilön etujen edelle.
Jos toimielin, elin tai laitos kieltäytyy asettamasta asiakirjaa saataville tämän kohdan perusteella, sen on harkittava, voidaanko asiakirja asettaa saataville osittain.
Lainsäätäjän tehtävänä on luoda tarvittava tasapaino kahden perusoikeuden eli henkilötietojen suojan ja asiakirjojen julkisen saatavuuden välille. Unionin tuomioistuimen tuomio asiassa C-28/08 P, komissio v. Bavarian Lager, perustui asetuksen (EY) N:o 1049/2001 nykyiseen sanamuotoon. Uudessa asetuksessa olisi saatava aikaan uusi tasapaino ottaen huomioon Euroopan tietosuojavaltuutetun lausunto olettamuksista ja ennakoivuudesta.
7. Edellä tässä artiklassa säädettyjä poikkeuksia sovelletaan ainoastaan niin kauan kuin suojelu on asiakirjan sisällön kannalta perusteltua. Poikkeuksia voidaan soveltaa enintään 30 vuoden ajan. Kun kyseessä ovat henkilötietojen suojaa tai kaupallisia etuja koskevien poikkeusten piiriin kuuluvat asiakirjat ja arkaluonteiset asiakirjat, poikkeuksia voidaan tarvittaessa soveltaa tämän jälkeenkin.
7. Edellä tässä artiklassa säädettyjä poikkeuksia ei sovelleta asiakirjoihin, jotka toimitetaan osana menettelyjä, joissa annetaan lainsäätämisjärjestyksessä hyväksyttäviä säädöksiä taikka soveltamisalaltaan yleisiä delegoituja säädöksiä tai täytäntöönpanosäädöksiä. Poikkeuksia ei sovelleta myöskään toimielimille, elimille ja laitoksille toimitettuihin asiakirjoihin, joilla edunvalvojat tai muut asianosaiset pyrkivät vaikuttamaan päätöksentekoon. Poikkeuksia sovelletaan ainoastaan niin kauan kuin se on asiakirjan sisällön kannalta perusteltua, kuitenkin enintään 30 vuoden ajan.
4 artikla – 7 a kohta (uusi)
7 a. Toimielin, elin tai laitos voi myöntää erioikeuden tutustua 1–3 kohdassa tarkoitettuihin asiakirjoihin, kun on kyse tutkimustarkoituksista. Jos erioikeus myönnetään, tietojen ilmaisemisessa on otettava huomioon niiden käyttöä koskevat aiheelliset rajoitukset.
Ajatuksena on antaa tutkijoille mahdollisuus tutustua tietoihin, jotka eivät ole muuten saatavilla, mutta heidän on hyväksyttävä tietojen käyttöä koskevat rajoitukset. Kun tutkijat saavat tällainen etuoikeuden, on mahdollista seurata tarkkaan unionin päätöksentekoa ja lisätä näin sekä avoimuutta että kansalaisten osallistumista EU:n demokraattiseen toimintaan.
Kolmansien kuuleminen
1. Jos kyse on kolmannen asiakirjasta, toimielin kuulee tätä arvioidakseen, onko 4 artiklassa mainittua poikkeusta sovellettava, paitsi jos on selvää, että asiakirja on luovutettava tai sitä ei tule luovuttaa.
1. Jos kyse on kolmannen asiakirjasta, toimielin, elin tai laitos kuulee tätä arvioidakseen, onko 4 artiklassa mainittua poikkeusta sovellettava, paitsi jos on selvää, että asiakirja on luovutettava tai sitä ei tule luovuttaa. 2. Jos hakemus koskee jäsenvaltiosta peräisin olevaa asiakirjaa, jota ei toimiteta osana menettelyjä, joissa annetaan lainsäätämisjärjestyksessä hyväksyttäviä säädöksiä tai muita kuin lainsäätämisjärjestyksessä hyväksyttäviä soveltamisalaltaan yleisiä säädöksiä, asiassa on kuultava kyseisen jäsenvaltion viranomaisia. Asiakirjaa hallussaan pitävä toimielin luovuttaa asiakirjan, paitsi jos jäsenvaltio esittää syyt sille, miksi asiakirjaa ei tule luovuttaa, joko 4 artiklassa mainittujen poikkeusten tai jäsenvaltion oman lainsäädännön sisältämien, kyseisen asiakirjan luovuttamisen estävien säännösten nojalla. Toimielin hyväksyy jäsenvaltion perustelut siltä osin kuin ne perustuvat tässä asetuksessa säädettyihin poikkeuksiin.
2. Jos hakemus koskee jäsenvaltiosta peräisin olevaa asiakirjaa, jota ei toimiteta osana menettelyjä, joissa annetaan lainsäätämisjärjestyksessä hyväksyttäviä säädöksiä taikka soveltamisalaltaan yleisiä delegoituja säädöksiä tai täytäntöönpanosäädöksiä, asiassa on kuultava kyseisen jäsenvaltion viranomaisia, jos on epäselvää, sovelletaanko asiakirjaan jotakin poikkeusta. Asiakirjaa hallussaan pitävä toimielin luovuttaa asiakirjan, paitsi jos jäsenvaltio esittää syyt sille, miksi asiakirjaa ei tule luovuttaa, 4 artiklassa mainittujen poikkeusten nojalla, ja toimielin tekee oman harkintansa mukaan päätöksen siitä, kuuluuko asiakirja kyseisten poikkeusten piiriin. 3. Kun jäsenvaltio vastaanottaa pyynnön, joka koskee sen hallussa olevaa toimielimestä peräisin olevaa asiakirjaa, jäsenvaltio kuulee asianomaista toimielintä, jollei ole selvää, että asiakirja on luovutettava tai että sitä ei tule luovuttaa, voidakseen tehdä päätöksen, joka ei vaaranna tämän asetuksen tavoitteiden saavuttamista. Jäsenvaltio voi tämän asemesta toimittaa pyynnön edelleen asiakirjan laatineelle toimielimelle.
3. Kun jäsenvaltio vastaanottaa pyynnön, joka koskee sen hallussa olevaa toimielimestä, elimestä tai laitoksesta peräisin olevaa asiakirjaa, jäsenvaltio kuulee asianomaista toimielintä, jollei ole selvää, että asiakirja on luovutettava tai että sitä ei tule luovuttaa, voidakseen tehdä päätöksen, joka ei vaaranna tämän asetuksen tavoitteiden saavuttamista. Jäsenvaltio voi tämän asemesta toimittaa pyynnön edelleen asiakirjan laatineelle toimielimelle.
Lainsäätämisjärjestyksessä hyväksyttävät säädökset
1. Toimielimet noudattavat lainsäätäjinä toimiessaan ja myös siirretyn säädösvallan ja täytäntöönpanovallan nojalla toimiessaan ja jäsenvaltiot neuvoston jäseninä toimiessaan Euroopan unionista tehdyn sopimuksen 9–12 artiklassa tarkoitettuja demokratian periaatteita ja Euroopan unionin tuomioistuimen oikeuskäytäntöä ja myöntävät mahdollisimman laajan oikeuden tutustua toimintaansa liittyviin asiakirjoihin.
2. Lainsäädäntöohjelmiin, kansalaisyhteiskunnan alustaviin kuulemisiin ja vaikutusten arviointeihin liittyvien asiakirjojen sekä kaikkien muiden lainsäädäntömenettelyyn liittyvien valmisteluasiakirjojen ja lainsäädäntömenettelyyn kytkeytyvien unionin säädösten ja politiikkojen täytäntöönpanoa koskevien asiakirjojen on oltava saatavilla käyttäjäystävällisellä ja koordinoidulla toimielinten yhteisellä verkkosivulla ja ne on julkaistava Euroopan unionin virallisen lehden erityisessä sähköisessä sarjassa.
3. Lainsäädäntömenettelyn aikana kukin päätöksentekoon osallistuva toimielin, elin tai laitos julkistaa valmisteluasiakirjansa ja kaikki niihin liittyvät tiedot, myös oikeudelliset lausunnot, Euroopan unionin virallisen lehden erityisessä sarjassa sekä yhteisellä verkkosivustolla, joka sisältää menettelyn koko elinkaaren.
4. Lainsäätämisjärjestyksessä hyväksytyt säädökset julkaistaan Euroopan unionin virallisessa lehdessä 13 artiklan mukaisesti.
1. Hakemus saada tutustua asiakirjoihin on esitettävä kirjallisesti, sähköinen muoto mukaan luettuna, jollain EY:n perustamissopimuksen 314 artiklassa tarkoitetuista kielistä ja riittävän täsmällisesti, jotta asiakirja on toimielimen tunnistettavissa. Hakijan ei tarvitse perustella hakemusta.
1. Hakemus saada tutustua asiakirjoihin on esitettävä kirjallisesti, sähköinen muoto mukaan luettuna, jollain Euroopan unionista tehdyn sopimuksen 55 artiklan 1 kohdassa tarkoitetuista kielistä. Hakijan ei tarvitse perustella hakemusta.
2. Jos hakemus ei ole riittävän täsmällinen tai pyydettyjä asiakirjoja ei voida tunnistaa, toimielin pyytää hakijaa täsmentämään hakemustaan ja avustaa hakijaa tässä esimerkiksi antamalla tietoja julkisten asiakirjarekisterien käytöstä. Tämän asetuksen 7 ja 8 artiklassa säädetyt määräajat alkavat kulua päivänä, jona toimielin vastaanottaa pyydetyt täsmentävät tiedot.
2. Jos hakemus ei ole riittävän täsmällinen tai pyydettyjä asiakirjoja ei voida tunnistaa, toimielin, elin tai laitos pyytää 15 työpäivän kuluessa hakijaa täsmentämään hakemustaan ja avustaa hakijaa tässä esimerkiksi antamalla tietoja julkisten asiakirjarekisterien käytöstä. Tämän asetuksen 7 ja 8 artiklassa säädetyt määräajat alkavat kulua päivänä, jona toimielin vastaanottaa pyydetyt täsmentävät tiedot.
2. Poikkeuksellisesti, esimerkiksi silloin, kun hakemus koskee erittäin pitkää asiakirjaa tai erittäin suurta määrää asiakirjoja, 1 kohdassa säädettyä määräaikaa voidaan jatkaa viidellätoista työpäivällä edellyttäen, että hakijalle ilmoitetaan tästä ennakolta ja että lykkäys perustellaan yksityiskohtaisesti.
2. Poikkeuksellisesti, esimerkiksi silloin, kun hakemus koskee erittäin pitkää asiakirjaa tai erittäin suurta määrää asiakirjoja, 1 kohdassa säädettyä määräaikaa voidaan jatkaa kerran enintään viidellätoista työpäivällä edellyttäen, että hakijalle ilmoitetaan tästä ennakolta ja että lykkäys perustellaan yksityiskohtaisesti.
3. Jos hakemus hylätään kokonaan tai osittain, hakija voi viidentoista työpäivän kuluessa siitä, kun hän on vastaanottanut toimielimen vastauksen, tehdä uudistetun hakemuksen ja pyytää toimielintä tarkistamaan kantaansa.
3. Toimielimen on ilmoitettava hakijalle, onko mahdollista antaa asiakirja tai osia siitä tutustuttavaksi myöhemmässä vaiheessa, ja jos on, niin milloin.
Hakija voi viidentoista työpäivän kuluessa siitä, kun hän on vastaanottanut toimielimen vastauksen, tehdä uudistetun hakemuksen ja pyytää toimielintä tarkistamaan kantaansa.
Hakijoiden pitää olla tietoisia mahdollisuudesta saada tutustua asiakirjaan tulevaisuudessa.
7 artikla – 4 a kohta (uusi)
4 a. Kukin toimielin nimeää vastuuhenkilön valvomaan, että kaikkia tässä artiklassa säädettyjä määräaikoja noudatetaan asianmukaisesti.
Oikeusasiamies on suositellut nimeämään vastuuhenkilön, joka valvoo, että säädettyjä määräaikoja noudatetaan.
1. Uudistetut hakemukset käsitellään välittömästi. Kolmenkymmenen työpäivän kuluessa hakemuksen kirjaamisesta toimielin joko päättää antaa pyydetyn asiakirjan tutustuttavaksi ja antaa asiakirjan tutustuttavaksi 10 artiklan mukaisesti tässä määräajassa tai ilmoittaa kirjallisesti, mistä syystä hakemus on hylätty kokonaan tai osittain. Jos toimielin kieltäytyy antamasta asiakirjaa kokonaan tai osittain tutustuttavaksi, se ilmoittaa hakijalle tämän käytettävissä olevista oikeussuojakeinoista.
1. Uudistetut hakemukset käsitellään välittömästi. Enintään viidentoista työpäivän kuluessa hakemuksen kirjaamisesta toimielin, elin tai laitos joko päättää antaa pyydetyn asiakirjan tutustuttavaksi ja antaa asiakirjan tutustuttavaksi 10 artiklan mukaisesti tässä määräajassa tai ilmoittaa kirjallisesti, mistä syystä hakemus on hylätty kokonaan tai osittain. Jos toimielin, elin tai laitos kieltäytyy antamasta asiakirjaa kokonaan tai osittain tutustuttavaksi, se ilmoittaa hakijalle tämän käytettävissä olevista oikeussuojakeinoista.
Kolmenkymmenen päivän määräaika on liian pitkä ja myös pidempi kuin nykyisessä asetuksessa toimielimille ja muille elimille asetettu määräaika, joka on viisitoista päivää.
2. Poikkeuksellisesti esimerkiksi silloin, kun hakemus koskee erittäin pitkää asiakirjaa tai erittäin suurta määrää asiakirjoja, 1 kohdassa säädettyä määräaikaa voidaan jatkaa viidellätoista työpäivällä edellyttäen, että hakijalle ilmoitetaan tästä ennakolta ja että lykkäys perustellaan yksityiskohtaisesti.
4. Jos toimielin ei anna vastausta asetetussa määräajassa, hakemus katsotaan hylätyksi, ja hakija voi nostaa kanteen toimielintä vastaan tuomioistuimessa ja/tai kannella oikeusasiamiehelle EY:n perustamissopimuksen asianomaisten määräysten mukaisesti.
4. Jos toimielin, elin tai laitos ei anna vastausta asetetussa määräajassa, hakemus katsotaan lopullisesti hylätyksi, ja hakija voi nostaa kanteen toimielintä vastaan tuomioistuimessa ja/tai kannella oikeusasiamiehelle perussopimusten asianomaisten määräysten mukaisesti.
On todettava selvästi, että viisitoista päivää on yläraja eikä sääntö, sillä vastaus on annettava mahdollisimman pian. Jos toimielin ei anna vastausta, hakemus olisi katsottava lopullisesti hylätyksi, mikä antaa mahdollisuuden aloittaa täysi sisältöön perustuva oikeudellinen arviointi.
Jos hakija pyytää asiakirjat saatuaan muita toimielinten asiakirjoja, pyyntöä käsitellään uutena hakemuksena 7 ja 8 artiklan mukaisesti. Tarkistus 54
9 artikla Komission teksti
Arkaluonteisten asiakirjojen käsittely
1. Arkaluonteisia ovat asiakirjat, jotka ovat peräisin toimielimistä tai niiden virastoista, jäsenvaltioista tai kolmansista maista tai kansainvälisistä järjestöistä ja joiden turvaluokitus on "TRÈS SECRET/TOP SECRET", "SECRET" tai "CONFIDENTIEL" kyseisen toimielimen niiden sääntöjen mukaisesti, joilla suojellaan Euroopan unionin tai sen yhden tai useamman jäsenvaltion olennaisia etuja 4 artiklan 1 kohdan a alakohdassa tarkoitetuilla aloilla, erityisesti yleisen turvallisuuden, puolustuksen ja sotilasasioiden osalta.
2. Arkaluonteisia asiakirjoja koskevia 7 ja 8 artiklassa säädettyjen menettelyjen mukaisia hakemuksia käsittelevät vain ne henkilöt, joilla on oikeus perehtyä näihin asiakirjoihin. Nämä henkilöt myös arvioivat, mitkä viittaukset arkaluonteisiin asiakirjoihin voidaan tehdä julkisessa asiakirjarekisterissä, sanotun kuitenkaan rajoittamatta 11 artiklan 2 kohdan soveltamista.
3. Arkaluonteinen asiakirja kirjataan rekisteriin tai luovutetaan vain sen suostumuksella, jolta asiakirja on peräisin.
4. Toimielimen, joka päättää olla antamatta arkaluonteista asiakirjaa tutustuttavaksi, on perusteltava päätöksensä siten, että 4 artiklassa suojattuja etuja ei vahingoiteta.
5. Jäsenvaltioiden on toteutettava aiheelliset toimenpiteet sen varmistamiseksi, että arkaluonteisia asiakirjoja koskevia hakemuksia käsiteltäessä tämän ja 4 artiklan periaatteita kunnioitetaan.
6. Arkaluonteisia asiakirjoja koskevat toimielinten säännöt julkaistaan.
7. Komissio ja neuvosto antavat Euroopan parlamentille tietoja arkaluonteisista asiakirjoista toimielinten sopimien järjestelyjen mukaisesti.
3 a. Asiakirjan sisältö on asetettava saataville ilman heikkonäköisyyteen, työkieleen tai käyttöjärjestelmään perustuvaa syrjintää. Toimielinten on järjestettävä hakijalle tosiasiallinen mahdollisuus tutustua asiakirjojen sisältöön ilman teknisiin syihin perustuvaa syrjintää.
4. Hakijalta voidaan periä korvaus jäljennösten ottamisesta ja lähettämisestä. Korvaus ei saa ylittää todellisia kopiointi- ja lähetyskuluja. Asiakirjoihin tutustuminen toimielimen tiloissa, alle kahdenkymmenen A4-kokoisen sivun kopiointi ja tutustuminen suoraan sähköisessä muodossa tai rekisteristä on maksutonta.
4. Hakijalta voidaan periä korvaus jäljennösten ottamisesta ja lähettämisestä. Korvaus ei saa ylittää todellisia kopiointi- ja lähetyskuluja. Asiakirjoihin tutustuminen toimielimen tiloissa, alle viidenkymmenen A4-kokoisen sivun kopiointi ja tutustuminen suoraan sähköisessä muodossa tai rekisteristä on maksutonta.
3. Toimielinten on toteutettava välittömästi tarvittavat toimet asiakirjarekisterin perustamiseksi, ja sen on oltava käytettävissä 3 päivänä kesäkuuta 2002. 3. Toimielinten on toteutettava välittömästi tarvittavat toimet yhteisen liittymän perustamiseksi toimielinten asiakirjarekistereille, jotta varmistetaan rekisterien keskinäinen koordinointi.
1. Asiakirjojen, jotka on laadittu tai vastaanotettu EU:n säädösten tai muiden kuin lainsäätämisjärjestyksessä hyväksyttävien soveltamisalaltaan yleisten säädösten antamiseen liittyvien menettelyjen yhteydessä, olisi oltava suoraan yleisön saatavilla, jollei 4 ja 9 artiklassa toisin säädetä. 1. Toimielimet, elimet ja laitokset antavat asiakirjat suoraan yleisön saataville sähköisessä muodossa tai rekisterissä, erityisesti sellaiset asiakirjat, jotka on laadittu tai vastaanotettu unionin lainsäätämisjärjestyksessä hyväksyttävien säädösten tai muiden kuin lainsäätämisjärjestyksessä hyväksyttävien soveltamisalaltaan yleisten säädösten antamiseen liittyvien menettelyjen yhteydessä.
Asiakirjat on annettava saataville sähköisessä muodossa, jotta niihin voidaan tutustua nopeasti ja tehokkaasti.
12 artikla – 4 kohta Komission teksti
4. Kukin toimielin määrittelee menettelysäännöissään muut luokat, joihin kuuluvat asiakirjat ovat suoraan yleisön saatavilla.
4. Kukin toimielin määrittelee menettelysäännöissään muut luokat, joihin kuuluvat asiakirjat on ennakoivasti asetettava suoraan yleisön saataville.
On perustettava yhteinen rekisteri, jotta saadaan oikea käsitys eri toimielinten, elinten ja laitosten vastaanottamista asiakirjoista.
b) EY:n perustamissopimuksen 251 ja 252 artiklassa tarkoitettuja menettelyjä noudattaen vahvistetut neuvoston yhteiset kannat ja niiden perustelut sekä Euroopan parlamentin kannat näissä menettelyissä;
b) Euroopan unionin toiminnasta tehdyn sopimuksen 294 artiklassa tarkoitettua menettelyä noudattaen vahvistetut neuvoston kannat ja niiden perustelut sekä Euroopan parlamentin kannat näissä menettelyissä;
13 artikla – 1 kohta – f alakohta
f) yhteisön tekemät tai EU-sopimuksen 24 artiklan mukaisesti tehdyt kansainväliset sopimukset.
f) kansainväliset sopimukset, jotka Euroopan unioni on tehnyt Euroopan unionista tehdyn sopimuksen 37 artiklan sekä Euroopan unionin toiminnasta tehdyn sopimuksen 207 ja 218 artiklan mukaisesti.
Tietovaltuutettu
1. Kunkin toimielimen, elimen ja laitoksen kukin yleinen hallintoyksikkö nimittää tietovaltuutetun, joka vastaa tämän asetuksen säännösten ja hyvien hallintokäytäntöjen noudattamisesta asianomaisessa hallintoyksikössä.
2. Tietovaltuutettu määrittää, mitä tietoja yleisölle voidaan antaa
a) tämän asetuksen täytäntöönpanosta ja
b) hyvistä käytännöistä
ja varmistaa mainittujen tietojen asianmukaisen levitysmuodon ja -tavan.
3. Tietovaltuutettu arvioi, noudattavatko hänen yleisen hallintoyksikkönsä yksiköt hyviä käytäntöjä.
4. Tietovaltuutettu voi ohjata tietoja pyytävän henkilön toisen yleisen hallintoyksikön puoleen, jos kyseiset tiedot eivät kuulu kyseisen yksikön vaan saman toimielimen, elimen tai laitoksen toisen yksikön toimialaan, edellyttäen, että tällaiset tiedot ovat kyseisen toisen yksikön hallussa.
Kussakin yleisessä hallintoyksikössä olisi nimitettävä avoimuudesta ja hyvistä hallintokäytännöistä vastaava sisäinen virkamies, jotta voidaan taata ehdotetun säädöksen noudattaminen alusta alkaen.
14 b artikla (uusi)
Hyvän ja avoimen hallintotavan periaate
Euroopan unionin toiminnasta tehdyn sopimuksen 298 artiklassa tarkoitettujen sääntöjen antamista edeltävänä siirtymäaikana ja perusoikeuskirjan 41 artiklan vaatimusten mukaisesti toimielimet, elimet ja laitokset hyväksyvät ja julkaisevat hyvän hallintotavan säännöstön perusteella yleisiä suuntaviivoja Euroopan unionin toiminnasta tehdyn sopimuksen 339 artiklassa vahvistettujen luottamuksellisuuden ja salassapitovelvollisuuden soveltamisalasta, moitteettomasta ja avoimesta hallinnosta johtuvista velvoitteista sekä asetuksen (EY) N:o 45/2001 mukaisesta henkilötietojen suojasta. Suuntaviivoissa määritellään myös seuraamukset, joita sovelletaan, jos tämän asetuksen säännöksiä ei noudateta, Euroopan unionin virkamiehiin sovellettavien henkilöstösääntöjen, Euroopan unionin muuhun henkilöstöön sovellettavien palvelussuhteen ehtojen ja toimielinten sisäisten sääntöjen mukaisesti.
Euroopan unionista tehdyn sopimuksen 298 artiklassa tarkoitetun avoimen, tehokkaan ja riippumattoman eurooppalaisen hallinnon on perustuttava ammatillisen toiminnan korkeaan tasoon, johon sisältyy henkilötietojen suoja, ja sääntöjen rikkomisesta on määrättävä asianmukaisia seuraamuksia.
15 artikla – otsikko
Toimielinten hallintokäytännöt
Toimielinten, elinten ja laitosten avoimuutta koskevat hallintokäytännöt
Olisi todettava selvästi, että säännöksessä viitataan avoimuuteen.
15 artikla – 1 a kohta (uusi)
1 a. Toimielimet, elimet ja laitokset tiedottavat kansalaisille asianmukaisesti ja avoimesti organisaatiorakenteestaan ilmoittamalla sisäisten yksiköidensä vastuualan, vastuualaansa kuuluvien menettelyjen sisäisen etenemisen ja ohjeelliset määräajat sekä sen, mihin yksiköihin kansalaiset voivat ottaa yhteyttä saadakseen tukea tai tietoja tai hallinnollista muutoksenhakua varten.
Muutos perustuu Lissabonin sopimukseen ja perusoikeuskirjasta johtuviin uusiin pakottaviin oikeuksiin, jotka lisäävät Euroopan unionin toiminnasta tehdyn sopimuksen 10 ja 298 artiklassa tarkoitetun, kansalaisten saatavilla olevan avoimen ja tehokkaan eurooppalaisen hallinnon velvoitteita.
2 a. Euroopan unionin talousarvioon, sen toteuttamiseen sekä unionin varojen ja avustusten saajiin liittyvät asiakirjat ovat julkisia ja kansalaisten saatavilla.
Tällaisten asiakirjojen on oltava saatavilla myös erityisen verkkosivuston ja tietokannan kautta, ja niiden on oltava tietokannassa, jossa käsitellään unionin rahoituksen avoimuutta.
Talousarviomenettelyn ja EU:n talousarvion toteuttamisen näkyvyys on tärkeä osa avoimuutta.
Tällä asetuksella ei rajoiteta olemassa olevien tekijänoikeutta koskevien sääntöjen soveltamista, jotka saattavat rajoittaa kolmannen oikeutta saada asiakirjoista jäljennöksiä tai jäljentää tai hyödyntää luovutettuja asiakirjoja.
Tällä asetuksella ei rajoiteta olemassa olevien tekijänoikeutta koskevien sääntöjen soveltamista, jotka saattavat rajoittaa kolmannen oikeutta jäljentää tai hyödyntää luovutettuja asiakirjoja.
17 artikla – otsikko (uusi)
V osasto – Loppusäännökset
1 a. Komissio julkaisee viimeistään ... päivänä ...kuuta ..*. kertomuksen tämän asetuksen täytäntöönpanosta ja antaa suosituksia, joihin sisältyy tarvittaessa ehdotuksia asetuksen tarkistamiseksi muuttuneen tilanteen edellyttämällä tavalla ja toimielinten, elinten ja laitosten toteutettavia toimenpiteitä koskeva toimintasuunnitelma.
* Kahden vuoden kuluttua tämän asetuksen voimaantulosta.
Säädöksen täytäntöönpano edellyttää jälkiarviointia ja kattavaa kertomusta, johon sisältyy mahdollisesti ehdotuksia säädöksen tarkistamiseksi.
Mietinnön A6-0077/2009 liitteenä.
Asetuksen (EY) N:o 1049/2001 muuttamista koskevan ehdotuksen esittelijä on esittänyt joitakin oleellisia muutoksia 30. huhtikuuta 2008 annettuun komission ehdotukseen. Euroopan parlamentti äänesti kyseisistä muutoksista ja tuki niitä 11. maaliskuuta 2009. Esittelijä nimettiin uudelleen esittelijäksi kesäkuussa 2009 pidettyjen Euroopan parlamentin vaalien jälkeen. Lissabonin sopimus tuli voimaan 1. joulukuuta 2009 ja toi tullessaan suuria muutoksia asetuksen muuttamista koskevaan oikeusperustaan.
Esittelijä toimi esittelijänä myös silloin, kun nykyinen asetus tuli voimaan vuonna 2001. Esittelijä laati jo vuonna 2006 Euroopan parlamentin päätöslauselman, jonka parlamentin jäsenet suurella enemmistöllä hyväksyivät ja joka sisälsi useita suosituksia nykyisen asetuksen parantamiseksi.
Esittelijän odotukset olivat sen vuoksi hyvin korkealla siltä osin, miten yleisön oikeutta tutustua EU:n asiakirjoihin voitaisiin parantaa, kun komissio vuonna 2008 antoi ehdotuksensa asetuksen muuttamiseksi.
On kuitenkin todettava, että huolimatta joistakin ehdotukseen sisältyvistä myönteisistä ja selkeästi perustelluista muutoksista, kuten asiakirjoihin tutustumiseen oikeutettujen määrän lisäämisestä sekä yhdenmukaisuudesta Århusin yleissopimuksen kanssa, ehdotus on esittelijän mielestä avoimuuden kannalta askel taaksepäin erityisesti siksi, että useimmat parlamentin vuonna 2006 esittämät pyynnöt on jätetty huomiotta.
Komission on Lissabonin sopimuksen tultua voimaan myös annettava kansalaisille entistä selkeämpi viesti siitä, että se on valmis parantamaan EU:n toimielinten, elinten ja laitosten toiminnan avoimuutta.
Esittelijän mielestä lainsäätäjien on käytettävä tilaisuutta hyväksi ja pyrittävä tekemään asetuksesta kaikkien toimielinten, elinten ja laitosten käsittelemien asiakirjojen julkista saatavuutta koskeva todellinen ja ainutlaatuinen lainsäädäntökehys, sillä loppukäyttäjiä ovat kansalaiset. Lainsäätäjien velvollisuutena on varmistaa, että asiakirjoihin tutustuminen olisi mahdollisimman helppoa ja käyttäjäystävällistä. Lainsäätäjien on lisäksi pyrittävä järjestämään erilaiset säännökset entistä johdonmukaisemmin ja järkevämmin, jotta toimielimet voivat lopulta yhteistyössä määritellä yhteisiä sääntöjä ja suuntaviivoja erilaisten asiakirjojen käsittelyä varten. Lainsäätäjät eivät lähde liikkeelle tyhjästä, koska ei-sitovissa säädöksissä on jo useita aloitteita, joilla tähdätään samaan tavoitteeseen. Euroopan unionin virallisen lehden, EUR-Lex-järjestelmän ja useiden kodifiointia koskevien toimielinten välisten sopimusten tavoin lainsäädännön laatimisen tarkoituksena on parantaa unionin päätöksentekomenettelyn ymmärrettävyyttä.
Esittelijä katsoo, että unionin päätöksentekomenettely olisi ulotettava koskemaan myös delegoituja säädöksiä ja täytäntöönpanotoimia, koska juuri nämä tekstit vaikuttavat Euroopan kansalaisiin.
Esittelijän lähestymistapa on komission ehdotusta ja luultavasti myös neuvoston kantaa kunnianhimoisempi. Mietinnössä pyritään hyödyntämään yhteisiä kokemuksia ja jakamaan toimielinten kannalta mahdollisimman paljon perussopimuksiin perustuvia velvollisuuksia ja tehtäviä.
Sen vuoksi esittelijä pyrkii paikkaamaan "turvaluokiteltuja tietoja" (nykyisessä asetuksessa (EY) N:o 1049/2001 tarkoitettuja arkaluonteisia asiakirjoja) koskevien yhteisten sääntöjen puutteen sisällyttämällä asetukseen muutamia hyviä periaatteita, jotka sisältyvät neuvoston ja komission sisäisiin turvallisuussääntöihin, siltä osin kuin niitä voidaan soveltaa myös parlamentin kaltaisessa elimessä.
Toisena haasteena on ollut lainsäädännöllisen ja hallinnollisen avoimuuden erottaminen toisistaan täsmentämällä joitakin EU:n perusoikeuskirjan 41 artiklassa tarkoitettuja avoimen ja hyvän hallinnon periaatteita.
Euroopan oikeusasiamiehen ja Euroopan tietosuojavaltuutetun kaltaisten riippumattomien elinten valtuuksia olisi myös lisättävä, jotta ne voisivat auttaa toimielimiä saattamaan päätökseen sisäisten menettelyjensä uudistamisen. Toimielimissä on jo tietosuojavaltuutettuja, joten asetuksen tarkoituksen mukaisesti kuhunkin organisaatioyksikköön, esimerkiksi pääosastoihin, olisi nimitettävä tietovaltuutettu, joka voisi pitää yhteyttä kansalaisiin ja muihin hallintoyksiköihin toimielinten asiakirjojen käsittelyssä. Avoimuus ei ole pelkkä iskulause vaan periaate, johon toimielinten kaikkien menettelyjen on pohjauduttava.
Sen olisi vaikutettava samalla tavoin siihen, miten virkamiehet laativat, kirjaavat, neuvottelevat, luokittelevat ja arkistoivat EU:n asiakirjoja, ja samalla olisi suojeltava EU:n toimielinten tehokkuutta ja avoimuutta.
Euroopan kansalaisten sekä kansallisten toimielinten ja alueellisten viranomaisten, varsinkin kansallisten parlamenttien, kasvaviin vaatimuksiin on vastattava mahdollisimman pian.
Esittelijä on ehdottanut useita tarkistuksia, jotka liittyvät seuraaviin: ·
– Asiakirjoihin tutustumiseen oikeutetut on siirretty erilleen tämän asetuksen soveltamisalasta.
– Määritelmiä koskevaan artiklaan on palautettu nykyisessä asetuksessa oleva asiakirjan vanha määritelmä, koska se vaikuttaa kattavammalta, ja selkeyden vuoksi on muutettu tietokannan määritelmää viittaamalla tietokantoihin sisältyviin tietoihin, jotka olisi myös annettava yleisön saataville pyynnöstä. Toimielinten on otettava käyttöön erityisiä välineitä, joiden avulla nämä tiedot voidaan antaa saataville. ·
– Tekstiin on lisätty turvaluokiteltua asiakirjaa, lainsäätämisjärjestyksessä hyväksyttävää säädöstä, hallinnollista tehtävää, arkistojärjestelmää ja historiallista arkistoa koskevat uudet määritelmät. – Poikkeuksia koskevaan artiklaan on tehty muutoksia, joissa erotetaan toisistaan yleisten ja yksityisten etujen suoja.
– Kolmansien toimittamien asiakirjojen käyttöä, joka on aiheuttanut paljon ongelmia toimielinten käytännöissä, on pyritty täsmentämään.
– Euroopan unionin virallisessa lehdessä julkaistavia asiakirjoja koskevaa artiklaa on muutettu.
– Tekstiin on lisätty tarkistus, joka koskee tietovaltuutetun tehtävää ja vastuuta ja jolla tehostetaan Euroopan oikeusasiamiehen asemaa siten, että toimielinten tietovaltuutetut voivat epävarmoissa tapauksissa kysyä tältä neuvoa.
– Lopuksi tekstiin on lisätty tarkistus, joka koskee tämän asetuksen noudattamatta jättämisestä aiheutuvia seuraamuksia.
Esittelijän tarkoituksena on ollut muuttaa asetusta avoimuuden lisäämiseksi tekemättä siitä kuitenkaan liian yksityiskohtaista ja vaikeuttamatta sen täytäntöönpanoa. Sen vuoksi on keskitytty nykyisestä asetuksesta puuttuviin yleisiin periaatteisiin, jotka koskevat toimielinten lainsäädännöllistä ja hallinnollista toimintaa. Samalla on pyritty siihen, että tätä välinettä käytettäisiin toimielinten käytäntöjen parantamiseen, hyödyntämällä aiempia kokemuksia, jotka ovat olleet esittelijän tärkein virike tarkistuksia laadittaessa.
työjärjestyksen 52 artiklan 3 kohdan mukaisesti
Roberta Angelilli, Simon Busuttil, Kinga Gál, Lívia Járóka, Véronique Mathieu, Georgios Papanikolaou, Csaba Sógor, Renate Sommer, Wim van de Camp, Axel Voss, Manfred Weber, Elena Oana Antonescu, Petru Constantin Luhan, Marian-Jean Marinescu, Bogusław Sonik ja Esther Herranz García
PPE-ryhmä pyytää työjärjestyksen 52 artiklan 3 kohdan mukaisesti, että seuraava vähemmistöön jäänyt mielipide liitetään ehdotusta Euroopan parlamentin ja neuvoston asetukseksi Euroopan parlamentin, neuvoston ja komission asiakirjojen saamisesta yleisön tutustuttavaksi koskevan hyväksytyn mietintöluonnoksen perusteluihin.
2008/0090(COD), KOM(2008)0229
PPE-ryhmä on Euroopan parlamentin suurimpana ryhmänä kannattanut aina EU-lainsäädännön ja EU:n päätöksentekomekanismien avoimuuden parantamista ja siten EU-asiakirjojen erittäin laajaa saamista kansalaisten tutustuttavaksi. Käsiteltävänä oleva mietintö menee selvästi tätä tavoitetta pidemmälle ja siinä puututaan seikkoihin, jotka eivät voi mitenkään kuulua tällaisen asetuksen soveltamisalaan.
PPE-ryhmä pitää mahdottomana antaa hyväksyntäänsä mietinnölle erityisesti seuraavien seikkojen vuoksi:
• Asiakirjana olisi pidettävä mitä tahansa aineistoa tai tallennetta, joka koskee EU:n politiikkaa, toimenpiteitä tai päätöksiä. Tämä kattaa myös valmisteluasiakirjat sekä luottamukselliset ja salaisiksi luokitellut asiakirjat, joiden suoja on keskeneräisten asioiden suojan tavoin pidettävä mahdollisimman vähäisenä.
• Asiakirjojen ja valmistelua koskevien lainsäädäntöasiakirjojen sekä kaikkien niihin liittyvien, toimielinten välisen menettelyn eri vaiheita koskevien tietojen rajoittamaton saatavuus johtaa menettelyyn tutustumiseen, joka ei tarkoita samaa kuin asiakirjoihin tutustuminen ja joka vaikeuttaisi päätöksentekoa huomattavasti.
PPE-ryhmä kannattaa nimenomaan yksityisyyden suojaa, tietosuojaa sekä liikesalaisuuksien ja arkaluonteisten tietojen suojaa oikeuskäsittelyissä, kilpailumenettelyissä ja EU:n toimielinten henkilöstöasiakirjojen yhteydessä.
PPE-ryhmä on omaksunut aina neuvotteluissa rakentavan asenteen. Se kannatti kansalaisten edun vuoksi heti, että komission toinen ehdotus (KOM(2011) 137) pannaan ripeästi täytäntöön, jotta Euroopan unionin tuomioistuimen ja Lissabonin sopimuksen oikeudelliset vaatimukset voidaan täyttää.
PERUSSOPIMUS-, TYÖJÄRJESTYS- JA TOIMIELINASIOIDEN VALIOKUNNAN LAUSUNTO (30.11.2010)
ehdotuksesta Euroopan parlamentin ja neuvoston asetukseksi Euroopan parlamentin, neuvoston ja komission asiakirjojen saamisesta yleisön tutustuttavaksi (uudelleenlaatiminen)
Valmistelija (*): li Jäätteenmäki
Asetus 1049/2001 EU:n asiakirjojen saamisesta yleisön tutustuttavaksi oli merkittävä askel kohti suurempaa avoimuutta unionissa. Niiden kahdeksan vuoden aikana, jotka se on ollut voimassa, se on edistänyt avoimempaa hallintokulttuuria EU:n toimielimissä.
Lissabonin sopimus nostaa avoimuuden merkityksen uudelle tasolle. SEU-sopimuksen 10 artiklan 3 kohdassa nimittäin todetaan seuraavasti: "Kaikilla kansalaisilla on oikeus osallistua demokratian toteuttamiseen unionissa. Päätökset tehdään mahdollisimman avoimesti ja mahdollisimman lähellä kansalaisia."
Uusi sopimus laajentaa selvästi asetuksen soveltamisalaa. Aiemmin perussopimuksessa edellytettiin avoimuutta ainoastaan parlamentilta, neuvostolta ja komissiolta, ja nyt SEUT-sopimuksen 15 artiklassa todetaan, että "kaikilla [...] kansalaisilla [...] on oikeus tutustua unionin toimielinten, elinten ja laitosten asiakirjoihin niiden tallennemuodosta riippumatta".
Parlamentti on useaan otteeseen pyytänyt komissiota esittämään uuden ehdotuksen asetuksen 1049/2001 uudelleenlaatimiseksi siten, että otetaan huomioon Lissabonin sopimuksen sen oikeusperustaan tuomat muutokset. Viime joulukuussa parlamentti hyväksyi päätöslauselman, jossa se totesi, että asetus olisi saatettava pikaisesti ajan tasalle, sekä piti valitettavana, että komissio ei ollut tehnyt muutettua ehdotusta.
Sen jälkeen kun komissio antoi ehdotuksensa vuonna 2008, tuomioistuin on lisäksi tehnyt joitakin hyvin tärkeitä päätöksiä oikeudesta tutustua asiakirjoihin. Merkittävin näistä on Turco-asia (T-84/03 Turco v. neuvosto), jossa tuomioistuin päätti, että myös oikeudellisten yksiköiden lausuntoihin pitäisi voida tutustua. Päätelmissään tuomioistuin totesi, että "avoimuus.[...] myötävaikuttaa toimielinten suurempaan legitimiteettiin suhteessa kansalaisiin ja lisää kansalaisten luottamusta".
Komissio on kuitenkin kieltäytynyt tekemästä uutta ehdotusta. Ainoa muutos, jonka komissio itse asiassa on tehnyt, on asetuksen oikeusperustan/oikeusperustojen muuttaminen viime joulukuun kokoomatiedonannossa.
Tässä tilanteessa asiasta vastaava kansalaisvapauksien sekä oikeus- ja sisäasioiden valiokunta on päättänyt, että parlamentin olisi tehtävä komission asemesta tarvittavat muutokset, joilla asetus saadaan vastaamaan Lissabonin sopimuksen vaatimuksia.
Meidän on nyt pakko edetä komission vuodelta 2008 peräisin olevan ehdotuksen pohjalta. Valitettavasti ehdotus ei nosta unionin avoimuutta uuden perussopimuksen vaatimalle tasolle. Päinvastoin, monet komission ehdottamista muutoksista peräti laskisivat nykyistä tasoa.
Vakavin näistä on komission 3 artiklaan esittämä muutos, joka merkittävästi rajoittaisi asiakirjan määritelmää. Esittelijä katsoo, että olisi säilytettävä nykyinen määritelmä, joka kattaa kaikki merkitykselliset asiakirjat eikä vain rekisteröityjä asiakirjoja.
Toinen esittelijän mielestä huolestuttava tarkistus koskee 5 artiklan mukaista jäsenvaltioiden oikeutta olla luovuttamatta asiakirjoja. Komission ehdottama sanamuoto antaisi jäsenvaltioille rajoittamattoman oikeuden evätä oikeus tutustua jäsenvaltiosta peräisin oleviin asiakirjoihin vetoamalla kansalliseen lainsäädäntöönsä. Toimielimet voivat ottaa huomioon vain asetukseen perustuvat syyt, mutta eivät kansalliseen lainsäädäntöön perustuvia syitä. Tällainen oikeus vesittäisi avoimuuden periaatteen ja jättäisi sen noudattamisen täysin jäsenvaltioiden harkinnan varaan. Asetuksen 4 artiklassa lueteltujen poikkeusten olisi riitettävä. Jos ne eivät riitä, muutokset olisi tehtävä tarkistamalla 4 artiklaa eikä antamalla jäsenvaltioille rajattomia oikeuksia.
Kuten asetuksen otsikossa todetaan, se koskee asiakirjojen saamista yleisön tutustuttavaksi. Päätavoitteenamme on taata kansalaisten oikeudet osallistua demokratian toteuttamiseen unionissa myöntämällä mahdollisimman laajat oikeudet tutustua EU:n asiakirjoihin.
Esittelijän mukaan olisi erotettava selkeästi toisistaan yhtäältä "asiakirjojen julkinen saatavuus" ja "kansalaisten tiedonsaanti- ja osallistumisoikeus" ja toisaalta toimielinten oikeus saada tietoa ja tutustua jopa luottamuksellisiin asiakirjoihin. Viimeksi mainittu voidaan ratkaista toimielinten välisellä sopimuksella.
Perussopimus-, työjärjestys- ja toimielinasioiden valiokunta pyytää asiasta vastaavaa kansalaisvapauksien sekä oikeus- ja sisäasioiden valiokuntaa sisällyttämään mietintöönsä seuraavat tarkistukset:
3 artikla – a alakohta
a) 'asiakirjalla' mitä tahansa tallennetta (paperille tulostettua tai sähköisessä muodossa tallennettua tekstiä taikka ääni- tai kuvatallennetta tai audiovisuaalista tallennetta), jonka toimielin on laatinut ja virallisesti toimittanut yhdelle tai useammalle vastaanottajalle tai joka on muuten kirjattu tai jonka toimielin on vastaanottanut; sähköisiin tallennus-, käsittely- ja hakujärjestelmiin sisältyvät tiedot ovat asiakirjoja, jos ne voidaan poimia paperitulosteena tai sähköisessä muodossa olevana jäljennöksenä käyttäen järjestelmässä saatavilla olevia välineitä
a) 'asiakirjalla' mitä tahansa aineistoa tai tallennetta (paperille tulostettua tai sähköisessä muodossa tallennettua tekstiä taikka ääni- tai kuvatallennetta tai audiovisuaalista tallennetta), joka koskee toimielimen, elimen tai laitoksen vastuualueeseen kuuluvia politiikkoja, toimintaa ja päätöksiä; sähköisiin tallennus-, käsittely- ja hakujärjestelmiin (myös toimielimen, elimen tai laitoksen työssä käytettyihin ulkoisiin järjestelmiin) sisältyviä tietoja pidetään yhtenä asiakirjana tai asiakirjoina, jos ne voidaan poimia yhtenä tai useampana paperitulosteena tai sähköisessä muodossa olevana jäljennöksenä käyttäen järjestelmän käyttämiseen saatavilla olevia välineitä
Komission ehdottama tarkistus rajoittaisi yleisön oikeuden tutustua asiakirjoihin koskemaan vain pientä määrää asiakirjoja. Tämä vähentäisi selvästi avoimuutta nykyiseen tilanteeseen verrattuna.
c) tuomioistuinmenettelyihin liittyvän oikeudellisen neuvonannon suojaa;
Tuomioistuin totesi asiassa Turco antamassaan tuomiossa, että lainsäädäntöaloitteita koskevan oikeudellisen neuvonannon julkistaminen lisää lainsäädäntöprosessin avoimuutta ja läpinäkyvyyttä ja vahvistaa EU:n kansalaisten demokraattisia oikeuksia.
3. Seuraavia asiakirjoja ei anneta tutustuttaviksi, jos niiden sisältämien tietojen ilmaiseminen vahingoittaisi vakavasti toimielinten päätöksentekomenettelyä:
4. Edellä 2 kohdassa säädettyjä poikkeuksia sovelletaan, jollei ylivoimainen yleinen etu edellytä ilmaisemista. Arvioitaessa tietojen ilmaisemisella saavutettavaa yleistä etua on painotettava sitä, että pyydetyt asiakirjat liittyvät perusoikeuksien, ympäristön tai ihmisten terveyden suojaamiseen.
Asetuksen 1367/2006 mukaan ylivoimainen yleinen etu edellyttää ympäristöpäästöihin liittyvien tietojen julkistamista. Samalla tavoin ylivoimaisen yleisen edun olisi katsottava edellyttävän myös perusoikeuksien suojaamista tai ihmisten terveydelle aiheutuvia riskejä koskevien tietojen julkistamista.
5. Henkilötietoja ei saa julkistaa, jos julkistaminen aiheuttaisi haittaa kyseisen henkilön yksityisyydelle tai koskemattomuudelle. Tällaista haittaa ei aiheudu:
– jos tiedot liittyvät yksinomaan kyseisen henkilön ammatilliseen toimintaan, paitsi jos on syytä olettaa, että tietojen julkistaminen olisi erityisten syiden vuoksi haitallista kyseisen henkilön kannalta;
– jos tiedot liittyvät yksinomaan kyseiseen julkiseen henkilöön, paitsi jos on syytä olettaa, että tietojen julkistaminen olisi erityisten syiden vuoksi haitallista kyseisen henkilön tai muiden häneen liittyvien henkilöiden kannalta;
Henkilötiedot on kuitenkin julkistettava, jos ylivoimainen yleinen etu edellyttää julkistamista. Tällöin toimielimen, elimen tai laitoksen on perusteltava, mikä yleinen etu on kyseessä. Sen on perusteltava, miksi kyseisessä tapauksessa yleinen etu menee kyseisen henkilön etujen edelle.
Jos toimielin, elin tai laitos evää oikeuden saada tutustua asiakirjaan tämän kohdan perusteella, sen on arvioitava, voidaanko antaa oikeus tutustua asiakirjan osiin.
Komission ehdotuksessa ei oteta asianmukaisella tavalla huomioon sitä, että on saavutettava kyseessä olevien perusoikeuksien välinen tyydyttävä tasapaino.
7. Edellä tässä artiklassa säädettyjä poikkeuksia ei sovelleta asiakirjoihin, jotka toimitetaan sellaisten menettelyjen yhteydessä, jotka koskevat lainsäädäntöasiakirjan tai soveltamisalaltaan yleisen muun kuin lainsäädäntöasiakirjan hyväksymistä. Poikkeuksia sovelletaan ainoastaan niin kauan kuin suojelu on asiakirjan sisällön kannalta perusteltua. Poikkeuksia voidaan soveltaa enintään 30 vuoden ajan.
Jos hakija pyytää tiedot saatuaan toimielimiltä muita asiakirjoja, pyyntöä käsitellään uutena hakemuksena 7 ja 8 artiklan mukaisesti.
Euroopan parlamentin, neuvoston ja komission asiakirjojen saaminen yleisön tutustuttavaksi
VETOOMUSVALIOKUNNAN LAUSUNTO (3.12.2010)
ehdotuksesta Euroopan parlamentin ja neuvoston asetukseksi Euroopan parlamentin, neuvoston ja komission asiakirjojen saamisesta yleisön tutustuttavaksi
Valmistelija: Ágnes Hankiss
Euroopan unionista tehdyn sopimuksen 1 artiklan 2 kohdan mukaisesti yhteisön toimielinten ja elinten on tehtävä päätöksensä mahdollisimman avoimesti ja mahdollisimman lähellä kansalaisia. Jotta kansalaiset ja vaaleilla valitut elimet voivat osallistua tarkoituksenmukaisesti poliittiseen prosessiin ja vaatia julkisia viranomaisia tilille, on niiden siksi voitava tutustua mahdollisimman laajasti yhteisön toimielinten hallussa oleviin asiakirjoihin. Komission asetukseen tosiasiallisesti ehdottamat tarkistukset aiheuttavat kuitenkin pettymyksen, sillä lukuisissa tapauksissa komission ehdotukset merkitsevät askelta taaksepäin sen sijaan, että niillä otettaisiin rohkeasti askel eteenpäin pyrittäessä entistä laajempaan avoimuuteen. Ensinnäkin komission olisi pitänyt tarkistaa perusteellisesti aiempaa ehdotustaan, sillä Euroopan unionin toiminnasta tehdyn sopimuksen voimaantulo tarjoaa uuden oikeuskehyksen 15 artiklan 3 kohdan perusteella. Komission olisi pitänyt sisällyttää siihen ehdotuksensa Lissabonin sopimuksen voimaantulon vaikutuksista (KOM(2009)0665). Komissio ei vetänyt virallisesti pois ehdotustaan eikä koskaan korvannut sitä uudella ehdotuksella, jossa otetaan huomioon Lissabonin sopimuksen myötä syntynyt uusi kehys. Merkittävin muutos huonompaan suuntaan on komission antama uusi määritelmä (3 artikla) käsitteelle "asiakirja", joka on koko asetuksen avainkäsite. Valmistelija katsoo, että sen sijaan, että määritelmää kavennetaan, mitä komissio tosiasiassa esittää, termiä "asiakirja" olisi avattava siten, että siinä keskityttäisiin "viralliseen tietoon", sillä kun hakijoilla on oikeus saada tutustua asiakirjoihin, konkreettiset tiedonsaantipyynnöt voitaisiin tehdä tarkemmin, kohdennetummin ja kattavammin, jolloin vältettäisiin suurten tarpeettomien tiedostojen toimittaminen ja siitä aiheutuvat mahdolliset lisäkustannukset. Uuden määritelmän avulla voisi olla helpompi saada oikeus tutustua tiettyjen luottamuksellisiksi luokiteltujen asiakirjojen osiin ja voitaisiin erottaa selkeästi epävirallinen ja virallinen tieto toisistaan. Vaikka EU:n toimielinten, muiden elinten ja laitosten asiakirjojen saaminen helpommin yleisön tutustuttavaksi on edelleen asetuksen tavoitteena, välivaiheen asiakirjojen, kuten luonnosten ja muistioiden julkistaminen saattaisi siirtää virallista tiedonkulkua epävirallisiin ja/tai hallitusten välisiin yhteyksiin, jolloin tuloksena olisi avoimuuden vähentyminen ja heikompi Euroopan unioni.
Asiakirjojen etsimisestä ja jäljentämisestä perittävät maksut olisi rajattava normaalisti perittäviin kohtuullisiin standardimaksuihin. Komission olisi tehtävä ehdotuksia edellä mainituista kohdista.
Kansalaisille on erityisen tärkeää, että kun on kyse esimerkiksi usein kansalaisten vetoomuksiin perustuvista rikkomusmenettelyistä, päätökseen saatettujen rikkomusmenettelyjen kaikkiin asiakirjoihin on mahdollista tutustua vapaasti. Tämä koskee myös jäsenvaltioiden toimittamia asiakirjoja. Valmistelija huomauttaa, että komission ehdotus, jonka mukaan jäsenvaltioille myönnetään oikeus evätä niiden oman kansallisen lainsäädännön nojalla mahdollisuus tutustua asiakirjoihin (5 artikla), on vastoin Euroopan unionin tuomioistuimen oikeuskäytäntöä ja siksi sitä ei voi hyväksyä. Mitä tulee 9 artiklaan ("Arkaluonteisten asiakirjojen käsittely"), on tärkeää, että toimielimet, muut elimet ja laitokset vahvistavat kyseisten asiakirjojen luokittelua koskevat yhteiset säännöt ja että nämä säännöt julkistetaan.
Vetoomusvaliokunta katsoo, että kansalaisten EU:n toimielimiä, muita elimiä ja laitoksia kohtaan tunteman luottamuksen ylläpitäminen ja lisääminen on erittäin tärkeää. EU:n on suojeltava henkilötietoja ja yksityisyyttä mahdollisimman korkeatasoisesti eikä sen pidä laatia sääntöjä, joiden objektiivinen noudattaminen on vaikeaa. EU:lla on "ylivoimaiseen yleiseen etuun" liittyvää oikeuskäytäntöä, mutta komission olisi syytä määritellä termi täsmällisesti ja konkreettisesti.
Vastaanottaja ei saa toimittaa luottamuksellista tietoa kolmannelle osapuolelle ilman asiakirjan luovuttajan etukäteen antamaa suostumusta. Vetoomusvaliokunta toivoisi yhteisiä puitteita ja menettelyitä luottamukselliseksi luokittelun poistamista koskeviin sääntöihin, ja sitä, että EU:n toimielimillä, elimillä ja laitoksilla olisi mahdollisuus tarkistaa ja muuttaa asiakirjan luokittelua, jos yleisö on pyytänyt saada tutustua siihen. Aiemmin luottamuksellisina pidettyjä asiakirjoja olisi julkistettava joustavammin.
Jos toimielin hylkää asiakirjaa koskevan hakemuksen tämän asetuksen säännösten perusteella, toimielimen on ilmoitettava, onko mahdollista antaa asiakirja tai osia siitä tutustuttavaksi myöhemmässä vaiheessa ja jos on, milloin.
Valmistelija katsoo, että Euroopan avoimuusaloitteen onnistuminen vaatii, että hakijat voivat helposti löytää ja saada haltuunsa haluamiaan tietoja. Tämän asetuksen yhteydessä toimielinten olisikin varmistettava, että asiakirjat toimitetaan joko niiden asiakirjarekistereiden yhteisen liittymän kautta tai kunkin toimielimen omiin rekistereihin suorat linkit omaavan liittymän kautta.
Kuten tehtiin nykyisenkin asetuksen kohdalla, olisi komissiota lisäksi pyydettävä antamaan kertomus tarkistetun asetuksen täytäntöönpanosta ja ehdottamaan tarvittaessa suosituksia täytäntöönpanon parantamiseksi.
Vetoomusvaliokunta pyytää asiasta vastaavaa kansalaisvapauksien sekä oikeus- ja sisäasioiden valiokuntaa sisällyttämään mietintöönsä seuraavat tarkistukset:
2. Tätä asetusta sovelletaan kaikkiin Euroopan unionin toimielimen, muun elimen tai laitoksen hallussa oleviin asiakirjoihin, jotka liittyvät sen vastuualueeseen kuuluvia politiikkoja, toimintaa, päätökseen saatuja EU:n lainsäädännön rikkomista koskevia menettelyjä ja päätöksiä koskevaan asiaan kaikilla Euroopan unionin toiminnan aloilla.
Asetusta pitää soveltaa kaikkiin Euroopan unionin toimielimen, muun elimen tai laitoksen hallussa oleviin asiakirjoihin (3 artiklan määritelmän mukaisesti). Erityismaininta on tehtävä asiakirjoista, jotka liittyvät EU:n lainsäädännön rikkomusmenettelystä tehtäviin tutkintoihin, joita osapuolet (esimerkiksi vetoomuksen esittäjät) ovat saattaneet pyytää käyttääkseen oikeuksiaan tai hakeakseen muutosta.
a) 'asiakirjalla' mitä tahansa rekisteriin kirjattua virallista merkintää (paperille tulostettua tai sähköisessä muodossa tallennettua tekstiä taikka ääni- tai kuvatallennetta tai audiovisuaalista tallennetta), joka koskee Euroopan unionin toimielimen, muun elimen tai laitoksen vastuualueeseen kuuluvaa asiaa; tämä ei koske luonnoksia, tiedotteita ja muistioita, joita ei ole tarkoitettu osaksi asiakirjaa
Komission ehdottama asiakirjan määritelmä on liian kapea-alainen. Asiakirja on tässä asetuksessa tarkoitettu asiakirja ainoastaan siinä tapauksessa, että se on toimitettu virallisesti tai kirjattu muulla tavoin. Tämä on askel taaksepäin avoimuuden kannalta.
Välivaiheen asiakirjojen, kuten luonnosten ja muistioiden julkistaminen saattaisi siirtää virallista tiedonkulkua epävirallisiin ja/tai hallitusten välisiin yhteyksiin, jolloin tuloksena olisi avoimuuden vähentyminen ja heikompi Euroopan unioni, mikä olisi vastoin ehdotuksen tarkoitusta.
b) 'kolmannella' kyseisen toimielimen ulkopuolista luonnollista henkilöä tai oikeushenkilöä tai yksikköä, muita unionin tai sen ulkopuolisia toimielimiä ja elimiä ja kolmansia maita.
Jäsenvaltioita ei tulisi pitää kolmansina osapuolina suhteissaan toimielimiin eikä niiden yhteyksiin asioissa, jotka koskevat Euroopan unionin toimialoja.
d) Euroopan unionin tai jäsenvaltion finanssi-, raha- tai talouspolitiikkaa;
c) oikeudellisen neuvonannon, paitsi silloin, kun neuvonanto liittyy säädösten hyväksymismenettelyihin, sekä tuomioistuinmenettelyiden suojaa;
Komission muutos 4 artiklan 2 kohdan c alakohtaan alentaisi vaatimuksia voimassa oleviin sääntöihin verrattuna. Tätä kohtaa on muutettu vaatimusten tiukentamiseksi ja asiassa Turco annetun tuomion (C-39/05 P ja C-52/05 P) huomioon ottamiseksi.
4 artikla – 2 kohta – d alakohta
d) tarkastus-, tutkinta- ja tilintarkastustoimien tarkoitusten suojaa;
d) tarkastus-, tutkinta- ja tilintarkastustoimien sekä kilpailuasioita koskevien menettelyjen tarkoitusten suojaa;
Kilpailuasioita koskevien menettelyjen asiakirjojen julkistaminen on evättävä, sillä se saattaa vaarantaa tällaisten menettelyiden suojan.
5. Viranhaltijoiden, virkamiesten ja eturyhmien edustajien nimet, arvonimet ja tehtävät on julkistettava ammatillisen toiminnan yhteydessä yksinomaan asiakirjan luovuttajan suostumuksella, paitsi jos tietojen julkistaminen olisi erityisten syiden vuoksi haitallista kyseisten henkilöiden yksityisyyden ja koskemattomuuden suojan kannalta. Muita henkilötietoja julkistettaessa on noudatettava lainmukaista henkilötietojen käsittelyä koskevia edellytyksiä, joista säädetään yksilöiden suojelusta henkilötietojen käsittelyssä annetussa unionin lainsäädännössä.
Viranhaltijoiden, virkamiesten ja eturyhmien edustajien suostumusta on pyydettävä ennen kuin heidän nimensä, arvonimensä ja tehtävänsä sisällytetään asiakirjaan.
Jos toimielin, elin tai laitos epää oikeuden saada tutustua asiakirjaan 1 kohdan perusteella, sen on tutkittava, voidaanko antaa oikeus tutustua asiakirjan osiin.
Sanamuodon olisi oltava sopusoinnussa tuomioistuimen hiljattain Bavarian Lager -asiassa (C-28/08P) antaman tuomion kanssa. Jatkossa olisi helpotettava tutustumista vastikään laadittuihin asiakirjoihin.
2. Jos hakemus koskee jäsenvaltiosta peräisin olevaa asiakirjaa, jota ei toimiteta osana menettelyjä, joissa annetaan lainsäätämisjärjestyksessä hyväksyttäviä säädöksiä tai muita kuin lainsäätämisjärjestyksessä hyväksyttäviä soveltamisalaltaan yleisiä säädöksiä, asiassa on kuultava kyseisen jäsenvaltion viranomaisia. Asiakirjaa hallussaan pitävä toimielin luovuttaa asiakirjan, paitsi jos jäsenvaltio esittää syyt sille, miksi asiakirjaa ei tule luovuttaa, joko 4 artiklassa mainittujen poikkeusten tai jäsenvaltion oman lainsäädännön sisältämien, kyseisen asiakirjan luovuttamisen estävien säännösten nojalla. Toimielin hyväksyy jäsenvaltion perustelut siltä osin kuin ne perustuvat tässä asetuksessa säädettyihin poikkeuksiin.
2. Jos hakemus koskee jäsenvaltiosta peräisin olevaa asiakirjaa, jota ei toimiteta osana menettelyjä, joissa annetaan lainsäätämisjärjestyksessä hyväksyttäviä säädöksiä tai muita kuin lainsäätämisjärjestyksessä hyväksyttäviä soveltamisalaltaan yleisiä säädöksiä, tai kun on kyse komissiolle toimitetuista unionin lainsäädännön täytäntöönpanoon liittyvistä tiedoista, siihen saakka, kunnes asian käsittely jossakin tuomioistuimessa on alkanut, asiassa on kuultava kyseisen jäsenvaltion viranomaisia. Asiakirjaa hallussaan pitävä toimielin, elin tai laitos luovuttaa asiakirjan, paitsi jos jäsenvaltio esittää syyt sille, miksi asiakirjaa ei tule luovuttaa, 4 artiklassa mainittujen poikkeusten nojalla. Toimielin hyväksyy jäsenvaltion esittämät perustelut.
Jäsenvaltiot voivat pyytää Euroopan unionin toimielimiä, elimiä ja laitoksia kieltämään asiakirjojensa julkisuuden vain siinä tapauksessa, että mainitut pyynnöt perustuvat 4 artiklassa säädettyihin poikkeuksiin (asia C-64/05 (IFAW)). Jäsenvaltioilla ei ole veto-oikeutta niistä peräisin olevien asiakirjojen osalta eikä oikeutta vedota kansalliseen lainsäädäntöönsä luottamuksellisuuden perustelemiseksi. Myös jäsenvaltioiden komissiolle toimittamat unionin lainsäädännön täytäntöönpanoon liittyvät tiedot ovat julkisia siihen saakka, kunnes asian käsittely jossakin tuomioistuimessa on alkanut (Cashmanin tapausta koskevan päätöslauselman 4 suositus).
3. Toimielimen on ilmoitettava hakijalle, onko mahdollista antaa asiakirja tai osia siitä tutustuttavaksi myöhemmässä vaiheessa, ja jos on, milloin.
1. Arkaluonteisia ovat asiakirjat, jotka ovat peräisin toimielimistä tai niiden elimistä tai laitoksista, jäsenvaltioista tai kolmansista maista tai kansainvälisistä järjestöistä ja joiden turvaluokitus on "TRÈS SECRET/TOP SECRET", "SECRET" tai "CONFIDENTIEL" toimielinten, muiden elinten ja laitosten vahvistamien yhteisten sääntöjen mukaisesti, joilla suojellaan Euroopan unionin tai sen yhden tai useamman jäsenvaltion olennaisia etuja 4 artiklan 1 kohdan a ja b alakohdassa tarkoitetuilla aloilla, erityisesti yleisen turvallisuuden, puolustuksen ja sotilasasioiden osalta.
Komission ehdotus olla muuttamatta 9 artiklaa ei ole yhteensopiva 4 artiklaan ehdotettujen muutosten kanssa, joiden vuoksi artiklan 1 kohdassa oleva nykyinen viittaus on epäjohdonmukainen ja väärä. SEUT:n 15 artiklan mukaisesti myös rajoitukset oikeuteen tutustua asiakirjoihin on hyväksyttävä yhteispäätösmenettelyllä. Siksi on välttämätöntä ja oikeusperustan mukaista, että toimielimet, elimet ja laitokset antavat yhteisiä sääntöjä asiakirjojen turvaluokituksesta.
6. Arkaluonteisia asiakirjoja koskevat toimielinten, elinten ja laitosten yhteiset säännöt julkaistaan.
Komission ehdotus olla muuttamatta 9 artiklaa ei ole yhteensopiva 4 artiklaan ehdotettujen muutosten kanssa, joiden vuoksi artiklan 1 kohdassa oleva nykyinen viittaus on epäjohdonmukainen ja väärä. SEUT:n 15 artiklan mukaisesti myös rajoitukset oikeuteen tutustua asiakirjoihin on hyväksyttävä yhteispäätösmenettelyllä. Siksi on välttämätöntä ja oikeusperustan mukaista, että toimielimet, muut elimet ja laitokset antavat julkisia yhteisiä sääntöjä asiakirjojen luokittelusta luottamukselliseksi.
1. Asiakirjojen, jotka on laadittu tai vastaanotettu EU:n säädösten tai muiden kuin lainsäätämisjärjestyksessä hyväksyttävien soveltamisalaltaan yleisten säädösten antamiseen liittyvien menettelyjen yhteydessä, olisi oltava suoraan yleisön saatavilla, jollei 4 ja 9 artiklassa toisin säädetä.
1. Toimielimet asettavat asiakirjat suoraan yleisön saataville niin laajalti kuin se on mahdollista joko sähköisessä muodossa tai rekisterissä kyseisen toimielimen, elimen tai laitoksen sääntöjen mukaisesti.
Nykyisten standardien ylläpitämiseksi on voimassa olevan asetuksen 12 artiklan 1 kohdan teksti palautettu.
Komissio julkaisee viimeistään … kertomuksen tämän asetuksen periaatteiden toteuttamisesta ja antaa suosituksia, joihin sisältyy muun muassa termin "ylivoimainen yleinen etu" määritelmä ja tarvittaessa ehdotuksia asetuksen tarkistamiseksi ja toimielinten, elinten tai laitosten myöhemmin toteuttamia toimenpiteitä koskeva toimintasuunnitelma.
Samoin kuin nykyisen asetuksen kohdalla olisi laadittava kertomus asetuksen täytäntöönpanosta ja siinä olisi tarvittaessa annettava parannussuosituksia ja -ehdotuksia.
Juan Fernando López Aguilar Oikeudellisten asioiden valiokunnan puheenjohtaja
Asia: Ehdotus Euroopan parlamentin ja neuvoston asetukseksi Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 muuttamisesta (KOM(2011)0137 lopull.)
Oikeudellisten asioiden valiokunnalta on pyydetty lausuntoa edellä mainitusta ehdotuksesta. Lausunto annetaan tällä kirjeellä, jotta asiasta vastaava valiokunta pysyy aikataulussa.
1. Aluksi olisi syytä muistaa, että ehdotus asetuksen (EY) N:o 1049/2001 (KOM(2008)0229) uudelleenlaatimisesta (jäljempänä: "ensimmäinen ehdotus") on ollut vireillä useita vuosia. Euroopan parlamentin täysistunnossa hyväksyttiin ehdotukseen tarkistuksia vuonna 2009, mutta lainsäädäntöpäätöslauselmasta äänestämistä lykättiin, koska asian käsittely siirrettiin takaisin asiasta vastaavalle valiokunnalle(1). Lissabonin sopimuksen voimaantulo merkitsi, että asiakirjoihin tutustumiselle saatiin uusi oikeudellinen kehys. Komissio päätti kuitenkin olla vetämättä pois ehdotustaan(2) ("ensimmäinen ehdotus") eikä esittänyt tarkistettua ehdotusta, jossa olisi otettu täysimääräisesti huomioon Lissabonin sopimukseen kirjatut ja tuomioistuimen oikeuskäytännössä vahvistetut parempaa avoimuutta koskevat vaatimukset. 2. Asetuksen N:o 1049/01 täytäntöönpanoa koskeva Hautalan ja Sargentinin päätöslauselma hyväksyttiin tällä välin selvällä enemmistöllä syyskuun 2011 täysistunnossa. Hautalan ja Sargentinin päätöslauselmassa toistetaan, että avoimuudesta on Lissabonin sopimuksen myötä tullut oikeudellisesti sitova kansalaisten perusoikeus ja että kun otetaan huomioon asetuksen soveltamisesta kymmenen vuoden aikana saadut kokemukset ja tuomioistuimen oikeuskäytäntö(3), asetusta on tarkistettava sen eräiden säännösten täsmentämiseksi, poikkeuksien soveltamisalan kaventamiseksi ja sen varmistamiseksi, että perussopimuksissa luvattu avoimuus toteutuu. Siksi komissiota kehotetaan jälleen kerran esittämään muutettu ehdotus "asetuksen (EY) N:o 1049/2001 tarkistamisesta".
3. Näistä parempaan avoimuuteen tähtäävistä merkittävistä toimenpiteistä ja neuvoston ja komission kanssa järjestetyistä useista kokouksista ja neuvotteluista huolimatta(4) komission ainoana reaktiona oli maaliskuussa 2011 annettu uusi lainsäädäntöehdotus asetuksen N:o 1049/2011 tarkistamisesta(5) (jäljempänä: "toinen ehdotus", jota käsitellään tässä kirjeessä). Siinä tehtiin vähäisiä muutoksia nykyiseen asetukseen ja laajennettiin yleisön oikeutta tutustua kaikkien unionin toimielinten, elinten ja laitosten asiakirjoihin Euroopan unionin toiminnasta tehdyn sopimuksen 15 artiklan mukaisesti. 4. Koska komissio on antanut saman säädöksen tarkistamisesta kaksi ehdotusta ("ensimmäisen ehdotuksen" ja "toisen ehdotuksen"), oikeudellinen tilanne on epäselvä, joten Euroopan parlamentin oikeudellista yksikköä pyydettiin täsmentämään Euroopan unionin toiminnasta tehdyn sopimuksen 15 artiklan välitöntä vaikutusta ja harkitsemaan, tarkistetaanko komission "toisella ehdotuksella" riittävästi asetusta N:o 1049/2011, kun otetaan huomioon Lissabonin sopimuksessa asetetut velvoitteet. Oikeudellinen yksikkö antoi selvän vastauksen (lausunto liitteenä) vahvistaen, että 15 artiklan 3 kohdan 3 ja 4 alakohdasta seuraa välittömästi, että unionin toimielinten, elinten ja laitosten on noudatettava asiakirjojen saatavuutta koskevia säännöksiä. Lisäksi ehdotettu asetuksen N:o 1049/2011 tarkistamista ("toinen ehdotus") ei voida sen sisällön perusteella pitää asetuksen riittävänä tarkistamisena, jolla noudatettaisiin unionin uutta oikeudellista kehystä Lissabonin sopimuksen tultua voimaan. 5. Oikeudellinen yksikkö viittasi myös parlamentin työjärjestyksen 44 artiklan 4 kohtaan, jossa todetaan, että "Jos parlamentille annetaan samanaikaisesti tai lyhyen ajan kuluessa kaksi tai useampia komission ja/tai jäsenvaltioiden ehdotuksia, joiden lainsäädännölliset tavoitteet ovat samat, parlamentti käsittelee niitä yhdessä ainoassa mietinnössä. Asiasta vastaava valiokunta ilmoittaa mietinnössä, mihin tekstiin se ehdottaa tarkistuksia, ja viittaa kaikkiin muihin teksteihin lainsäädäntöpäätöslauselmassa". Oikeudellinen yksikkö päätteli, että oikeudellisesti toista ehdotusta on pidettävä komission ensimmäisen ehdotuksen muutoksena.
Oikeudellisten asioiden valiokunta käsitteli asiaa 10.–11. lokakuuta 2011 pitämässään kokouksessa ja suositteli oikeudellisen yksikön lausunnon mukaisesti äänin 10 puolesta, 5 vastaan eikä yhtään tyhjää(6), että Teidän valiokuntanne sisällyttää asiasta vastaavana valiokuntana käsiteltävän olevan ehdotuksen komission ensimmäiseen ehdotukseen.
Klaus-Heiner Lehne Liite: Oikeudellisen yksikön lausunto
Komission tiedonanto parlamentille ja neuvostolle aiheesta "Lissabonin sopimuksen voimaantulon vaikutukset käynnissä oleviin toimielinten päätöksentekomenettelyihin" (KOM(2009)0665).
Mietinnössä viitataan asiakirjoihin tutustumisoikeutta koskevan Euroopan unionin tuomioistuimen ja unionin yleisen tuomioistuimen oikeuskäytäntöön ja erityisesti tuomioistuimen tuomioihin asioissa Turco (yhdistetyt asiat C-39/05 P ja C-52/05 P), Bavarian Lager (asia C-28/08), Volker und Marcus Schecke (yhdistetyt asiat C-92/09 ja C-93/09), Technische Glaswerke Ilmenau – TGI (asia C-139/07 P) ja API (yhdistetyt asiat C-514/07 P, C-528/07 P ja C-532/07 P) sekä unionin yleisen tuomioistuimen tuomioihin asioissa Access Info Europe (asia T-233/09), MyTravel (asia T-403/05), Borax (asiat T-121/05 ja T-166/05), Joséphidès (asia T-439/08), Co-Frutta (yhdistetyt asiat T-355/04 ja T-446/04), Terezakis (asia T-380/04), Agrofert Holdings (asia T-111/07) ja Editions Jacob (asia T-237/05).
LIBE-valiokunta järjesti asiasta 28. kesäkuuta 2011 viimeisimmän kokouksensa, johon osallistuivat esittelijä, varjoesittelijät ja valmistelijat sekä komission varapuheenjohtaja Šefčovič.
KOM(2011) 137 lopullinen – 2011/0073 (COD) (6)
Lopullisessa äänestyksessä olivat läsnä seuraavat jäsenet: Raffaele Baldassarre, Luigi Berlinguer, Sebastian Valentin Bodu, Françoise Castex, Christian Engström, Marielle Gallo, Sajjad Karim, Kurt Lechner, Eva Lichtenberger, Toine Manders, Antonio Masip Hidalgo, Jiří Maštálka, Bernhard Rapkay, Evelyn Regner, Francesco Enrico Speroni, Dimitar Stoyanov, Diana Wallis ja Pablo Zalba Bidegain.
Oikeusperustan kyseenalaistaminen
JURI-lausunto annettu (pvä)
Jan Philipp Albrecht, Alexander Alvaro, Roberta Angelilli, Vilija Blinkevičiūtė, Mario Borghezio, Emine Bozkurt, Simon Busuttil, Carlos Coelho, Tanja Fajon, Kinga Gál, Nathalie Griesbeck, Sylvie Guillaume, Anna Hedh, Salvatore Iacolino, Sophia in 't Veld, Lívia Járóka, Timothy Kirkhope, Monica Luisa Macovei, Véronique Mathieu, Georgios Papanikolaou, Carmen Romero López, Judith Sargentini, Birgit Sippel, Csaba Sógor, Renate Sommer, Rui Tavares, Valdemar Tomaševski, Kyriacos Triantaphyllides, Wim van de Camp, Axel Voss, Tatjana Ždanoka